Bajahill: elokuuta 2006\nRatamoottoripyöräilyn SM-Sarja huipentuu Virtasalmella 2.-3.9\nKotimaisen ratamoottoripyöräilyn SM-sarja huipentuu Virtasalmella 2.-3. syyskuuta ajettavaan kauden viimeiseen osakilpailuun. Helsinki Racing Clubin järjestämässä kilpailuviikonlopussa ratkeaa muun muassa superbiken mestaruus Topi Haaralan ja Kari Vehniäisen välillä, sekä 125-kuutioisten kova taistelu Mika Vainikan ja Antti Soitialan kesken. Vesa Kallion onnistui varmistaa mestaruutensa 600-kuutioisissa jo edellisessä osakilpailussa, mutta kilpailu sekä superstock- että supersport-luokkien muista palkintosijoista jatkuu palavana kauden viimeiseen kierrokseen asti.\nMotoparkin tunnelmallisessa päätöskilpailussa nähdään tänävuonna erikoisuutena myös superbiken grid show, jossa kuljettajat pääsevät viime hetken esittelyyn yleisön eteen ennen ratkaisevaa lähtöä.\nAikataulu / Virtasalmen SM-osakilpailu 2.-3.9.2006\n10:00 - 13:15 Ensimmäiset aika-ajot luokittain\n14:00 - 16:35 Toiset aika-ajot luokittain\n17:00 - 17:30 Kilpailu: Superbike B1000\n17:40 - 18:10 Kilpailu: Ducati Cup\n18:20 - 19:10 Kilpailu: Supersport B600\n11:00 - 12:10 Warm-upit luokittain\n12:40 - 13:10 Kilpailu: 125-kuutioiset\n13:20 - 13:50 Kilpailu: Superstock 600\n14:00 - 14:30 Kilpailu: 250-kuutioiset\n14:40 - 15:10 Kilpailu: Supersport\n15:20 - 15:40 Superbike Grid Show\n15:40 - 16:10 Kilpailu: Superbike\nRatamoottoripyöräilyn Supersport-luokan kaksinkertainen Suomen mestari Vesa Kallio otti ilolla vastaan tuoreen tarjouksen ajaa tulevissa MM-osakilpailuissa italialaisen SLM Yamaha -tallin kalustolla.\nItalian Yamaha -tallissa on ajanut tällä kaudella kaksi kuljettajaa. Vesa\nKallio korvaa seuraavissa osakilpailuissa espanjalaisen Javi Foresin, joka on MM-pisteissä yhdeksäntenä. Tallin toisena kuskina jatkaa italialainen Andrea Berta.\n- Tämä tilaisuus tuli eteen todella nopeasti. Talli päätti vaihtaa kuskia kesken kauden ja neuvotteluissa välähteli minun lisäksi muitakin nimiä kuten kokenut italialainen Simone Sanna, tuoreesta sopimuksesta iloinnut Vesa Kallio selvitti.\n- Olemme olleet taustaryhmäni kanssa tähän talliin useaan otteeseen yhteydessä ja viritelleet mahdollista yhteistyötä. Suunnitteilla oli jo testimahdollisuus, mutta tämä kesken kauden tullut kisakuskin pesti avautui pienenä yllätyksenä.\nVesa Kallio lähti matkaamaan kohti Hollantia tiistaina ja edessä on Assenin MM-osakilpailu tulevana viikonvaihteena.\n- Olen kisannut kaksi kautta Yamahan pyörillä, joten suurta totuttelua ei varmaan kilpailukalustoon tarvita. Positiivinen asia on myös se, että ajoin kesän alussa yhden Hollannin mestaruuskisan uusitulla Assenin radalla, joten siitäkin on jo kertynyt kokemusta, Kallio kertoili.\n- Assenin kisasta viikon päästä on seuraava kisa Saksan Lausitzissa, joka on minulle täysin uusi tuttavuus. Nyt täytyy ehdottomasti käyttää tämä mahdollisuus tehokkaasti hyväkseni. Olemme sopineet tiimin kanssa näiden kahden kisan lisäksi optiosta kauden loppuihin MM-startteihin.\nVesa Kallion alkuperäisenä suunnitelmana oli kilpailla viikonloppuna SM-kauden viimeisessä osakilpailussa Virtasalmella, mutta MM-komennuksen ansiosta tuoretta Suomen mestaria ei nähdä kotimaan kauden päätöskisassa.\nLähettänyt Bajahill MC klo 10:30 0 kommenttia\nTieliikenneonnettomuustiedot ladattavissa nyt veloituksetta sähköisessä muodossa\nLiikenneturvan Internet-sivuilta voi ladata Suomen viralliset tieliikenneonnettomuustiedot nyt sähköisessä muodossa. Tilastokirja on saatavilla tulostuskelpoisena PDF-versiona sekä taulukkomuotoisena Excel-versiona. Tilastokirjaa saa vapaasti tulostaa sekä välittää edelleen. Kirja on ilmainen.\nKirjasta löydät tietoja mm.\n* tieliikenteessä kuolleista ja loukkaantuneista henkilöistä vuonna 2005\n* poliisin tietoon tulleista henkilövahinkoon johtaneista onnettomuuksista vuonna 2005\n* aikasarjoja tieliikenneonnettomuuksista vuosilta 1931 - 2005\n* kunnittaiset tiedot kaikista poliisin tietoon tulleista onnettomuuksista sekä niissä kuolleista ja loukkaantuneista tienkäyttäjäryhmittäin\n* kansainvälisiä vertailutietoja onnettomuuksista kuolleista ja kuolleiden määrästä suhteessa väestöön ja autoistumiseen\n* vertailutietoja ikäryhmän kokoon suhteutettuna\n* tietoja ajokorttien, ajoneuvojen ja ajettujen kilometrien määristä.\nLataa kirja osoitteesta:\nsuunnittelija Petri Jääskeläinen, puh. (09) 4174 7407\nLähettänyt Bajahill MC klo 13:39 0 kommenttia\nLähettänyt Bajahill MC klo 13:40 0 kommenttia\nTrialin MM- ja EM-sarjaa tällä kaudella kiertänyt Suomen Henri Himmanen voitti lajin Pohjoismaiden mestaruuden lauantaina Jyväskylässä.\nHimmanen hallitsi Laajavuoren haastavan maaston niukasti paremmin kuin Suomeen kaksoisvoiton varmistanut Joa Hindren. PM-pronssia ajoi Ruotsin Anders Nilsson.\n- Ensimmäinen ja varsinkin viimeinen kierros sujuivat loistavasti, mutta toisella kierroksella vaikeuksia oli enemmän kuin riittävästi. Siinä mielessä mestaruus tuli hienoisena yllätyksenä, myönsi 21-vuotias vantaalaiskuljettaja Himmanen.\nHimmasen keskittyminen oli herpaantua kohtalokkaasti toisella kierroksella.\n- Yhdellä jaksolla ajoaika loppui kesken ja sain siitä virhepisteitä. Keskittyminen ei tosiaankaan ollut kohdillaan, mutta hyvä näin. Mestaruus on aina hieno juttu, totesi tyytyväinen Himmanen.\nJyväskylän PM-kisat jatkuvat sunnuntaina ajettavalla joukkuekilpailulla.\nPohjois-Suomen suurin mp-tapahtuma, Jänkhällä jytisee, 18.–20.8\nSaariselän Tunturihotellin ja Saariselän Moottorikerhon 18.-20. elokuuta järjestämään Jänkhällä Jytisee –moottoripyörätapahtumaan on ilmoittautunut ennakkoon lähes 1100 henkilöä. Edellisen vuoden osallistujamäärä on jo ylittynyt, ja lukua kasvattavat tapahtumaviikonloppuna ne motoristit, jotka eivät ilmoittaudu ennakkoon, vaan ajavat suoraan paikan päälle. Kokonaishenkilömäärän odotetaan nousevan noin 1200 osallistujaan.\nLiikenne vilkkaimmillaan perjantaina ja sunnuntaina\n- Suurin osa motoristeista ajaa paikalle perjantaina, ja liikenne on vilkkaimmillaan 4-tiellä perjantaina iltapäivällä, toteaa Saariselän Tunturihotellit Oy:n toimitusjohtaja Susanna Saastamoinen.\nSuurin osa osallistujista ajoittaa tulonsa siten, että he ehtivät majoittua ennen klo 18 avajaisia. Sunnuntain paluuliikenne jakaantuu tasaisemmin pitkin päivää.\n-Lauantain paraatiajo Saariselältä Koilliskairan luontokeskukseen ja Tankavaaran Kultakylään saattaa ruuhkauttaa tien hetkellisesti puolen päivän jälkeen, Saastamoinen kertoo. Paraatiajoon osallistuu noin 600 henkilöä, ja se starttaa Tunturihotellin pihasta klo 11.30. Tankavaarasta jokainen palaa omaan aikataulunsa mukaan.\nTapahtumassa oheisohjelmaa jokaiselle\nTapahtuma tarjoaa erilaista tekemistä ja viihdettä myös muille kuin motoristeille. Perjantaina moottoripyörätapahtuman avajaisissa on erilaisia kilpailuja, musiikkia sekä Napa & Papat Moposhow. Viikonloppuna ravintolassa esiintyvät mm. Popeda, Express ja Järjestysmiehet.\n–Kaikki ovat tervetulleita jokaiseen tilaisuuteen, Saastamoinen Tunturihotellista kiteyttää.\nTarkempi ohjelma ja kuvia edellisten vuosien Jänkhällä Jytisee –kokoontumisajoista:\nPäivärinnalle ja Karttialalle makea voitto Itävallassa\nPekka Päivärinta ja Timo Karttiala nousivat sunnuntaina voittajiksi Itävällan Salzburgringilla, jossa ajettiin ratamoottoripyörien sivuvaunuluokan MM-osakilpailu. Lauantain sprinttikisan toinen sija parani sunnuntaina, jolloin sadesäässä ajettiin täyspitkä kilpailu.\nVoittajaparin jälkeen maaliin ajoivat kuuden sekunnin päässä hallitsevat maailmanmestarit Tim ja Tristan Reeves Englannista. Tero Manninen ja Pekka Kuismanen kiipesivät myös podiumille ajettuaan kolmansiksi vain sekunnin Reevesille jääneinä.\nMM-pisteissä Reevesin veljekset ovat edelleen johdossa, Manninen ja Kuismanen ovat toisia ja voitokkaan viikonlopun ansiosta Päivärinta ja Karttiala nousivat kolmansiksi. Tällä kaudella on ajamatta vielä seitsemän MM-osakilpailua Rijekassa, Assenissa ja Karlskogassa.\nPäivärinta ja Karttiala lähtivät kisaan kuudennesta ruudusta. Hyvän startin ansiosta he pääsivät heti kolmansiksi ja kolmannella kierroksella siirtyivät kärkeen.\n- Ajoimme aamun warm upissa 2,5 sekunnin erolla parhaan kierrosajan ja se antoi jo aavistaa, että jos kaikki menee putkeen, mahdollisuusksia on vaikka mihin, sadekelin spesialistina tunnettu Päivärinta kertoi.\nHän kertoi miettineensä, että jos he voittavat ja kolmantena pisteissä oleva Andy Laidlow ei saa pistettäkään, he kipuavat kolmansiksi. Näin kävi.\nTero Manninen harmitteli sitä, että kierroksella ohitettavan kanssa ei malttanut rauhoittaa ajamista. Liiasta reuhaamisesta takarengas meni huonoon kuntoon ja se saattoi maksaa toisen sijan.\n- Oma moka - aina jotain oppii, Manninen sanoi kilpailun jälkeen.\nRatamoottoripyöräilyn kuluvan vuoden SM-sarja kääntyy loppusuoralle, kun kotimainen road racing -kalusto kerääntyy kesätauon jälkeen Räyskälän lentokentälle tulevana viikonloppuna 5.-6. elokuuta.\nSuperbike-kuljettaja Topi Haarala ajoi\ntoiseksi Scandinavian Open -\nosakilpailussa. Kuva: Jani Rosti\nYleisön suosimassa perinteikkäässä katuratakilpailussa Vesa Kallio tavoittelee mestaruuspisteitä 600-kuutioisissa, ja Topi Haarala pyrkii puolestaan luomaan ratkaisevaa pistejohtoa erittäin tiiviinä etenevässä superbikessa. SM-luokkien lisäksi kovaa kamppailua on luvassa myös superbiken B-luokassa, jossa eroa kärjessä ajavan taistelupari Terho Pitkäsen ja Tapio Mustosen välillä on ennen Räyskälää ainoastaan kolme pistettä.\nRäyskälässä ajettavan kauden toiseksi viimeisen SM-osakilpailun järjestää Riihimäen Moottoripyöräkerho Kahvakopla RY.\nAikataulu / Räyskälän SM-osakilpailu 5.-6.8.2006\n08:30 - 13:00 Ensimmäiset aika-ajot luokittain\n13:00 - 16:40 Toiset aika-ajot luokittain\n16:45 - 17:20 Kilpailu: Superbike B600\n17:30 - 18:05 Kilpailu: Superbike B1000\n18:15 - 18:50 Kilpailu: Ducati Cup\n10:30 - 11:40 Warm-upit luokittain\n13:00 - 13:40 Kilpailu: Superstock\n13:45 - 14:25 Kilpailu: 125-kuutioiset\n14:30 - 15:10 Kilpailu: 250-kuutioiset\n15:15 - 15:55 Kilpailu: Supersport\n16:00 - 16:40 Kilpailu: Superbike\nKilpailun kuvat tulevat osoitteeseen http://www.urheilukuvat.net\nLähettänyt Bajahill MC klo 15:29 0 kommenttia\nLähettänyt Bajahill MC klo 13:59 0 kommenttia\nSuomen Moottoriliitto on valinnut enduromaajoukkueet 14.-19. marraskuuta Uuden Seelannin Lake Taupossa ajettavaan kuuden päivän MM-kilpailuun.\nMiesten World Trophy-joukkueessa ajavat enduron kakkosluokan henkilökohtaista MM-sarjaa hallitsevana mestarina johtava Samuli Aro, Mika Ahola, Jari Mattila, Petri Pohjamo, Juha Salminen ja Marko Tarkkala.\nJunioreiden joukkueen Sixillä muodostava Roni Nikander, Eero Remes, Valtteri Salonen ja Petrick Wikman.\n- Miesten MM-hopeaa puolustavan joukkueen kokoonpanossa on tapahtunut yksi muutos, kun Yhdysvalloissa menestyksekkäästi ajanut Juha Salminen korvaa Petteri Silvanin. Silvan ilmoitti minulle, että hänellä ei ole työkiireiltään aikaa osallistua Uuden Seelannin kisaan, kertoo Suomen Moottoriliiton projektipäällikkö Sauli Mäkelä.\nMäkelän mukaan myös nuorten joukkueen valinnoissa lähdettiin liikkeelle siitä, että MM-pronssia puolustava kvartetti säilyy samana.\n- Olli Turma joutuu jättämään MM-kisan väliin Silvanin tavoin työesteisiin vedoten, joten alustavasti varamieheksi kaavailtu Roni Nikander ottaa hänen paikkansa.\nSixin ilmoittautumisaika umpeutuu virallisesti vasta 30. syyskuuta.\n- Joukkueet piti kuitenkin lyödä jo hyvissä ajoin lukkoon ja ilmoittaa ajajilla valinnoista, koska pyöriä kuljettava kontti lähtee liikkeelle elokuun loppupuolella. Tähän väliin mahtuu vielä tapahtumia, joten toivotaan, että kuljettajat säilyvät terveinä Uuden Seelannin kisaan asti, toteaa Mäkelä, jonka mukaan molempien joukkueiden varamiehet nimetään myöhemmin.\nMäkelä luottaa Suomen mahdollisuuksiin Uudessa Seelannissa.\n- Lähdemme taistelemaan voitoista molemmissa luokissa.\nSuomen enduromaajoukkueet Uuden Seelannin MM-kisoihin:\nSuomen Moottoriliitto ry on valinnut seuraavat joukkueet edustamaan Suomea 14.-19. 11. Uuden Seelannin Lake Taupossa ajettavaan ”Six Days Enduro” MM-kilpailuun:\nMiehet/World Trophy : Mika Ahola, Samuli Aro, Jari Mattila, Petri Pohjamo, Juha Salminen, Marko Tarkkala.\nJari Kakko, joukkueenjohtaja.\nNuoret/Junior World Trophy: Roni Nikander, Eero Remes, Valtteri Salonen, Peter Wikman.\nPekka Kulju, joukkueenjohtaja.


Kolarissa voinut altistua koronalle\nKolarin kunta tiedottaa, että Äkäslompolossa on viime viikonlopun aikana voinut altistua koronavirukselle kolmessa eri paikassa.\nJolie Lounge&Cafessa on voinut altistua perjantaina ja lauantaina 12.–13. helmikuuta sekä sen lisäksi tiistaina ja keskiviikkona 16.–17. helmikuuta, Jounin Kaupassa lauantaina 13. helmikuuta kello 18 jälkeen ja Public House Selvä Pyyssä lauantaina 13. helmikuuta kello 18–18.30 välillä.\nNäissä paikoissa on liikkunut oireeton henkilö, joka on saanut positiivisen testituloksen myöhemmin.\nKolarin kunnan tartuntatautilääkäri kehottaa kaikkia edellä mainittuina aikoina kyseisissä paikoissa olleita menemään koronatestiin pienissäkin virustautiin viittaavissa oireissa.\nUutista päivitetty 18.2. kello 15, lisätty Jolie Lounge&Cafen mahdolliseen altistumiseen 16.-17.2.


Liiga-faneja hellitään tänään – kaksi studiopeliä MTV:n kanavilla | Halloota\nTänään 10.4. C Moren Liiga-tiimi tarjoilee runkosarjan loppumetreillä varsinaisen superlauantain. Luvassa on kaksi peräkkäistä studiolähetystä ja yli kuuden tunnin putki kiekkoviihdettä. Lauantain kierroksen kiihkeät paikallisottelut esitetään myös vapaasti katsottavilla kanavilla MTV3:lla ja Subilla.\n– Saimme Liigan kanssa muokattua otteluaikatauluja niin, että voimme tarjota lauantaina kaksi huippupeliä putkeen. Tämä superlauantai on lähtölaukaus seuraavalla viikolla käynnistyvälle, kiivastahtiselle pudotuspelikeväälle. Runkosarjan päätös lähestyy ja se tekee näistäkin otteluista entistä kiinnostavampia, kuvaa MTV:n urheilun ohjelmapäällikkö Markus Autero.\nEdellinen artikkeli80v pariskunta joutui hyökkäyksen kohteeksi kotonaan Joensuussa – mies kuollut ja nainen loukkaantunut!\nSeuraava artikkeliNämä kaupungit kiinnostavat suomalaisia nyt eniten\nLifestyle Halloota - 1.7.2020 0\nSpraymaali tunnetaan varsinkin graffiteista, joiden puhdistaminen onnistuu vain erikoisaineilla, eikä silloinkaan välttämättä täydellisesti. Entä jos oma auto sprayataan? Tulisiko mieleenkään tehdä sitä...\nYlisöpöä! Sirpa Selänne julkaisi kuvan koiranpentunsa hauskasta nukkuma-asennosta – katso!\nSelänteiden perhe sai lisäystä muutama kuukausi takaperin, kun Stella-koiralle syntyi 10 upeaa pentua. Sittemmin Teemu Selänne ja varsinkin hänen vaimonsa Sirpa ovat...\nVexi Salmi on kuollut\nVeikko "Vexi" Salmi, 77, on kuollut tiistaina aamuyöllä saattohoitokoti Terhokodissa Helsingissä. Sanoittajamestarin poika Topi Salmi kertoi Iltalehdelle, että...


Metsälahjavähennys eteni eduskunnan käsittelyyn | Metsälehti\nEtusivu › Uutiset ja blogit › Metsälahjavähennys eteni eduskunnan käsittelyyn\nUutinen Julkaistu 22.9.2016 14:10 - Muokattu 27.10.2016 8:02\nLakiesityksellä pyritään edistämään sukupolvenvaihdoksia, kasvattamaan tilakokoa ja lisäämään puun tarjontaa.\nHallitus on antanut eduskunnalle esityksen metsälahjavähennyksestä. Esityksen mukaan tuloverolakiin otettaisiin säännökset vähennysoikeudesta, joka syntyy metsätilojen sukupolvenvaihdoksen yhteydessä maksetun lahjaveron perusteella.\nTarkoitus on edistää metsätilojen sukupolvenvaihdoksia, kasvattaa metsätilakokoa, edistää yrittäjämäistä metsätaloutta ja lisätä puun tarjontaa.\nValtionvarainministeriössä arvioidaan vähennyksen tuplaavan huojennusedellytykset täyttävien metsätilojen lahjoitukset noin 3000:een vuosittain. Puun tarjonnan ennakoidaan kasvavan 1,2-1,4 miljoonalla kuutiolla. Toisaalta metsätuloista kertyvät verot vähenevät vuositasolla noin 18 miljoonalla eurolla.\nVähennys tehtäisiin metsätalouden pääomatulosta, kuten puun myyntitulosta. Vähennyspohjaa syntyy, jos metsämaan arvostamislain mukainen verotusarvo ylittää 30 000 euroa tai metsän pinta-ala on yli 100 hehtaaria. Vähennysoikeus syntyy raja-arvon ylittävään osaan kohdistuvan lahjaveron perusteella.\nEsityksen mukaan vähennyksen vuosikohtainen enimmäismäärä olisi 195 000 euroa ja 50 prosenttia metsätalouden puhtaasta pääomatulosta. Vähennys olisi käytettävä viimeistään viidentenätoista vuotena lahjoituksen jälkeen.\nLain on tarkoitus tulla voimaan ensi vuoden alusta ja sitä sovellettaisiin ensimmäisen kerran vuodelta 2017 toimitettavassa verotuksessa. Näin ollen oikeus metsälahjavähennykseen syntyy, jos lahja on annettu lain voimaantulopäivänä tai sen jälkeen.\nEdellinen uutinenMetsähakkeen käyttö kääntyi kasvuun\nSeuraava uutinenSuomussalmella tarkennettiin hakkuualuetta


Rajattu erä aurinkolasikehyksiä -50 % ja -70 %. Valikoima vaihtelee myymälöittäin. Tarjous on voimassa 1.9. asti. Varaa aika saman tien. Katso myös aurinkolasit kesällä -vinkit.\nAurinkolasit - Upeat Calvin Klein -silmälasit


H&M kengät pienelle koko 20/21, Lastenvaat...\nIlmoitustyyppi: Myydään Ilmoitus jätetty: 21 helmikuuta 01:08\nSuloiset Hennesin kengät pikkuiselle kaupunki- ja vaunukengiksi tai kuivankelin kengiksi (eivät ole tekniset). Ihanat vaaleanpunaiset joissa vetoketju sisäsyrjässä ja edessä hieman kimalteiset nauhat. Vain kerran syksyllä käytetyt. Sisämitta noin 14cm.\nLasten kengät, pienet kengät, ensi kengät, pikku kengät, taaperon kengät.


Laki kaksivuotisen esiopetuksen kokeilusta 1046/2020 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 2020 › 1046/2020\nOpetus- ja kulttuuriministeriö poimii ositettuna satunnaistamisena kokeiluun osallistuvat kunnat tai kuntayhtymät (kokeilukunta), joiden tehtävänä on järjestää kaksivuotista esiopetusta 5 §:n mukaan poimituissa toimipaikoissa. Otantaan otetaan sellaiset kunnat tai kunnista koostuvat alueet, joissa asuu vähintään 100 vuonna 2016 syntynyttä lasta ja joissa on vähintään neljä 8 §:n 3 momentin mukaiset edellytykset täyttävää esiopetuksen toimipaikkaa. Otanta suoritetaan siten, että kokeiluun osallistuu 5-vuotiasta lapsiväestöä edustavasti sekä suomen-, ruotsin- että kaksikielisiä kuntia ja saamelaiskäräjistä annetun lain (974/1995) 4 §:n mukaisen saamelaisten kotiseutualueen kuntia eri maantieteellisistä sijainneista ja eri kuntatyypeistä.\nOpetus- ja kulttuuriministeriö poimii ositettuna satunnaistamisena kokeilukuntien esiopetuksen toimipaikoista ne toimipaikat, joissa kokeilukunnan tulee järjestää kaksivuotista esiopetusta (kokeilutoimipaikat). Otanta suoritetaan siten, että kokeiluun osallistuu sekä suomen-, ruotsin että saamenkielisiä toimipaikkoja erilaisilta sosioekonomisilta alueilta. Suurissa kunnissa tai kunnista koostuvissa alueissa otanta voi olla enintään neljä kertaa suurempi alueilta, joissa vain perusasteen suorittaneiden osuus 30–54-vuotiaiden ikäluokasta, työttömyysaste ja vieraskielisen väestön osuus ovat korkeita. Ne kohdejoukkoon kuuluvat lapset, jotka ovat kokeilutoimipaikoissa varhaiskasvatuksessa tai jotka eivät ole varhaiskasvatuksessa kokeilutoimipaikassa, mutta asuvat kokeilutoimipaikan alueella, muodostavat koeryhmän.\nEdellä 1 momentissa kuvatussa otannassa voidaan käyttää otannan kannalta tarpeellisia kansallisia rekisteriaineistoja. Rekisteriaineistojen saatavuudesta ja luovutuksesta säädetään kutakin rekisteriä koskevassa lainsäädännössä. Opetus- ja kulttuuriministeriö toimii otanta-aineistoon liittyvässä henkilötietojen käsittelyssä rekisterinpitäjänä. Otanta-aineisto säilytetään siihen saakka, kunnes vuonna 2017 syntyneiden lasten otanta on suoritettu.\nOpetus- ja kulttuuriministeriön on ennen kokeilun alkamista julkistettava 4 ja 5 §:ssä tarkoitettuun otantaan käytettävät ohjelmointikomennot sekä päätettävä kokeilukunnat, kokeilutoimipaikat ja kokeilutoimipaikkojen alueet. Kokeilukunnan on ennen kokeilun alkamista päätettävä koe- ja verrokkiryhmään kuuluvat lapset.\nSeurannan ja arvioinnin toteuttajalla on oikeus saada kokeilukunnilta maksutta ja salassapitosäännösten estämättä seurannan ja arvioinnin suorittamiseksi välttämättömät kohdejoukon henkilötiedot, jotka liittyvät varhaiskasvatusta tai opetusta varten laadittuihin päätöksiin ja suunnitelmiin sekä varhaiskasvatuksen tai opetuksen järjestämistapoihin. Seurannan ja arvioinnin toteuttajalla ei ole oikeutta saada tietoa varhaiskasvatuksessa olevaa lasta tai oppilasta koskevista lääketieteellisistä tai psykologisista arvioinneista, terveydenhuollon tai sosiaalihuollon ammattihenkilöiden asiakirjoista taikka muista vastaavista salassa pidettävistä oppilashuollon palveluiden asiakirjoista.\nTämä laki tulee voimaan 23 päivänä joulukuuta 2020 ja on voimassa 31 päivään toukokuuta 2024. Lain 3, 9 ja 10 § ovat kuitenkin voimassa 31 päivään joulukuuta 2025 saakka.\n1 § - Lain tarkoitus2 § - Kokeilun suhde muuhun lainsäädäntöön3 § - Kokeilun toimeenpano4 § - Kokeilukunnat ja kokeilun kohdejoukko5 § - Kokeilutoimipaikat, koe- ja verrokkiryhmä ja otanta-aineisto6 § - Päätös lapsen ottamisesta kaksivuotiseen esiopetukseen7 § - Kokeilun laajuus ja opetussuunnitelma8 § - Kokeilua koskevia tarkentavia säännöksiä9 § - Kokeilurekisteri10 § - Kokeilun seuranta ja arviointi11 § - Kokeilun rahoitus12 § - Voimaantulo


Katja Kettu: Pyrin eroon erityisesti naisia vaivaavasta tyytymättömyydestä omaan kehoon | Hyvinvointi | HS\nKatja Kettu: Pyrin eroon erityisesti naisia vaivaavasta tyytymättömyydestä omaan kehoon\nOlen kuluttanut loppuun mustasukkaisuuden toisia kirjailijoita ja muita ihmisiä kohtaan, kirjailija Katja Kettu sanoo.\nPäivitetty: 17.10.2015 14:29\nKatja Kettu, 37, on kirjailija ja animaatio-ohjaaja. Ketun esikoisteos oli Surujenkerääjä (2005) ja toinen Hitsaaja (2008). Kätilö (2011) sai Kalevi Jäntin, Runeberg- ja Kiitos kirjasta -palkinnot. Kirjasta on tehty myös elokuva. Ketun Yöperhonen- teos on juuri ilmestynyt. Hän asuu Helsingissä ja seurustelee kirjailija Mikko Rimmisen kanssa.\nOlen kuluttanut loppuun mustasukkaisuuden toisia kirjailijoita ja muita ihmisiä kohtaan. Mustasukkaisuus on pirullista. Siitä tunteesta ei ole mitään hyötyä, mutta myöntämällä sen olemassaolon pääsee jo pitkälle.Rakastettuni eli kolme kissaani ovat rakkauden kissoja. Ne ovat kaikki löytökissoja: yksi poliisin huostaan ottama, toinen Lahdentieltä löydetty ja kolmannen antoi venäläisnainen muovipussissa. He ovat kovista kokemuksistaan huolimatta hyvin luottavaisia ja lempeitä.Olen kantapään kautta oppinut, että kun syön, jaksan paremmin. En enää jaksa samalla tavalla juhlia kuin nuorempana. Jäänyt on myös se lapsellinen tunne, että jää jostain paitsi ellei ole kaikissa hippaloissa mukana.\nOrgasmi tuntuu kuin olisi lähempänä jumaluutta.Kehoni voisi olla timmimpi, mutta koska sitä hetkeä ei tule jolloin ihminen olisi täydellinen, pyrin määrätietoisesti eroon erityisesti naisia vaivaavasta tyytymättömyydestä omaan kehoon.Viljelen puheessa niinkua ja tai siisiä pilkun tilalla. Tilkesanan aikana pystyy vähän miettimään ja jäsentämään sitä mitä tulee seuraavaksi sanomaan. Hyödynnän myös siinä määrin lyllertää-verbiä, että se alkaa käydä muiden hermoille.Paras urheilusaavutukseni on Piippuhylly-novellikokoelma. Selkä oli sitä kirjoittaessa niin huonona, että opettelin urheilemaan saadakseni kirjan valmiiksi. Kävin kolme kertaa viikossa uimassa Yrjönkadun uimahallissa ja salilla harjoittelemassa soutulaitteella. Ellei viidettä sijaa hiihtokilpailuissa lapsena lasketa mukaan, niin tuo oli kultamitalin arvoinen suoritus.Lempivuodenaikani on juhannus. Suomalainen pakanallisuus on silloin pinnassa ja ihminen on eniten elossa.Keittiössä olen se, joka istuu, pitää seuraa ja valitsee musiikin.Minua kehutaan intohimoiseksi rakastajaksi, hyväksi nukkujaksi ja hauskaksi tarinankertojaksi.Olen muuttanut mielipidettä kehon ja mielen suhteesta. Aikaisemmin ajattelin, että mieli menee ja keho tulee perässä. Kivun kautta olen ymmärtänyt, että minun on pidettävä huolta kropasta, jotta se jaksaa kannatella päätä.Rikoin lupaukseni, kun lupasin lopettaa tupakanpolton. Lopetin kyllä, mutta Islannissa ja elokuvan jatkoilla poltin. Ei muutama savuke kauheasti kaduta, enemmän ärsyttää se, että iltaisin tekee mieli mennä parvekkeelle polttelemaan.Yleisön edessä aluksi jännitän, vähitellen rentoudun. Nykyään saatan jopa nauttia esiintymisestä. Viime aikoina olen nauttinut Confusa-bändini kanssa esiintymisestä.Voin hyvin kun silloin kun saan rakastaa ja saan vastarakkautta. Rakkaus rauhoittaa elämääni monella eri alueella. Ei tarvitse sinkoilla. Hyvinvointiini vaikuttaa myös lepo ja se, että saan kirjoittaa kun siltä tuntuu.Jos uskaltaisin, hommaisin pienen bungalowin Karibialta ja katoaisin sinne kahdeksi vuodeksi. Kun olin siskojeni kanssa Providencialesin pienellä saarella, teki mieli hävitä viidakkoon ja jäädä.\nOlen kuluttanut loppuun mustasukkaisuuden toisia kirjailijoita ja muita ihmisiä kohtaan. Mustasukkaisuus on pirullista. Siitä tunteesta ei ole mitään hyötyä, mutta myöntämällä sen olemassaolon pääsee jo pitkälle.Rakastettuni eli kolme kissaani ovat rakkauden kissoja. Ne ovat kaikki löytökissoja: yksi poliisin huostaan ottama, toinen Lahdentieltä löydetty ja kolmannen antoi venäläisnainen muovipussissa. He ovat kovista kokemuksistaan huolimatta hyvin luottavaisia ja lempeitä.Olen kantapään kautta oppinut, että kun syön, jaksan paremmin. En enää jaksa samalla tavalla juhlia kuin nuorempana. Jäänyt on myös se lapsellinen tunne, että jää jostain paitsi ellei ole kaikissa hippaloissa mukana.Orgasmi tuntuu kuin olisi lähempänä jumaluutta.Kehoni voisi olla timmimpi, mutta koska sitä hetkeä ei tule jolloin ihminen olisi täydellinen, pyrin määrätietoisesti eroon erityisesti naisia vaivaavasta tyytymättömyydestä omaan kehoon.Viljelen puheessa niinkua ja tai siisiä pilkun tilalla. Tilkesanan aikana pystyy vähän miettimään ja jäsentämään sitä mitä tulee seuraavaksi sanomaan. Hyödynnän myös siinä määrin lyllertää-verbiä, että se alkaa käydä muiden hermoille.Paras urheilusaavutukseni on Piippuhylly-novellikokoelma. Selkä oli sitä kirjoittaessa niin huonona, että opettelin urheilemaan saadakseni kirjan valmiiksi. Kävin kolme kertaa viikossa uimassa Yrjönkadun uimahallissa ja salilla harjoittelemassa soutulaitteella. Ellei viidettä sijaa hiihtokilpailuissa lapsena lasketa mukaan, niin tuo oli kultamitalin arvoinen suoritus.Lempivuodenaikani on juhannus. Suomalainen pakanallisuus on silloin pinnassa ja ihminen on eniten elossa.Keittiössä olen se, joka istuu, pitää seuraa ja valitsee musiikin.Minua kehutaan intohimoiseksi rakastajaksi, hyväksi nukkujaksi ja hauskaksi tarinankertojaksi.Olen muuttanut mielipidettä kehon ja mielen suhteesta. Aikaisemmin ajattelin, että mieli menee ja keho tulee perässä. Kivun kautta olen ymmärtänyt, että minun on pidettävä huolta kropasta, jotta se jaksaa kannatella päätä.Rikoin lupaukseni, kun lupasin lopettaa tupakanpolton. Lopetin kyllä, mutta Islannissa ja elokuvan jatkoilla poltin. Ei muutama savuke kauheasti kaduta, enemmän ärsyttää se, että iltaisin tekee mieli mennä parvekkeelle polttelemaan.Yleisön edessä aluksi jännitän, vähitellen rentoudun. Nykyään saatan jopa nauttia esiintymisestä. Viime aikoina olen nauttinut Confusa-bändini kanssa esiintymisestä.Voin hyvin kun silloin kun saan rakastaa ja saan vastarakkautta. Rakkaus rauhoittaa elämääni monella eri alueella. Ei tarvitse sinkoilla. Hyvinvointiini vaikuttaa myös lepo ja se, että saan kirjoittaa kun siltä tuntuu.Jos uskaltaisin, hommaisin pienen bungalowin Karibialta ja katoaisin sinne kahdeksi vuodeksi. Kun olin siskojeni kanssa Providencialesin pienellä saarella, teki mieli hävitä viidakkoon ja jäädä.


gravid - raskaana: kuukausi 6, päivä 19\nJonkin sortin pieni ihme tapahtui. Sain lapsen nukutettua vain pienellä imetyksellä ja siitä eteenpäin silittelyllä. Vähän protestoi, mutta riittävän vähän, etten antanu periksi. Eikä mennyt edes kuin vartti tähän koko operaatioon. Kyllä, nukkumaanmenot ovat meillä muuttuneet, valitettavasti yöt on varsin levottomia edelleen.\nJosta puheenollen. Sanoinko, että yöt ovat meillä levottomia? Ei onneksi enää puolentoista tunnin välein herätyksiä (ihan kokoaikaa ainakaan), mutta en mä kyllä jotain paria tuntia pidempää unipätkää oo tainnut aikoihin nukkua. Se alkaa näkyä ja tuntua.\nAsiat tuntuu aivan valtavilta. Mikähän olisi hyvä sana suomeksi .. overwhelming, siis ei ylivoimaisilta (kuten google translate ehdottaa), vaan sellasilta pökerryttävän isoilta, ei päätä eikä häntää, ei oikein tiedä mistä tarttua kiinni, aiheuttaa moniulotteista avuttomuuden tunnetta.\nJoskus näitä asioita on kodin siivoaminen (on vaan helpompaa yrittää pitää koti jatkuvasti siistinä, kuin siivota isoa sekamelskaa. Niinpä siivoan keittiön joku neljä kertaa päivässä ja miten siihen voikin joka kerta mennä niin paljon aikaa?). Joskus joku sitten vähän isompi asia, kuten vanhemmuus ja lapsen elämään liittyvät valinnat. Tänään se oli ylihuomenna Kanarialle tapahtuva lähtö.\nTeen listaa listan perään, teippailen niitä seinille ja silti harhailen ihan eksysissä ja koitan tarttua mieleen juolahtaviin asioihin (kamoja, jotka pitää ehdottomasti ottaa mukaan) ja muistaa ne sen ajan, kun etsin kynän (jos kynä ei ole aivan paperin vieressä, mieleen juolahtanut ajatus on menetetty tapaus). Vaikka listoissa löytyy, tuntuu silti siltä, ettei pallot ole ihan hallussa. Että eheän ymmärtämisen ja kokonaisuuden hallitsemisen sijasta räpiköin irrallisten ajatusten viidakossa ja koitan koota kuvaa viiden eri palapelin paloista.\nTänään kävi ilmi, että oon viimeiset viikot pessy meidän pyykit huuhteluaineella.\nKuka on nähnyt Mementon? Mies, jonka lähimuisti on about 10 sekuntia? That's me. Vähän vähemmän dramaattisessa elämäntilanteessa vain. Vähän välillä kyllä tuntuu, että joka päivä uusi murhe (uhosin miehelle, että alan kirjoittaa tuonnimistä blogia). Tietty totuuden nimissä suurin osa murheista on aivan turhia ja tiedän sen itsekin. Koitan olla toki stressaamatta, mutta univajeen aiheuttama kognitiivinen rappeuma ottaa kyllä aivoon. Sen verran skarppi vielä oon, että tajuan, etten oo kauhean skarppi.\nJa kaiken tämän keskellä laps on oppinut sujuvasti istumaan lattialla ja puhelimeen on alkanut ilmestyä numeroita mallia 'xxx:n äiti'. Miten on mahdollista, että lapsen nimi on helpompi muistaa, kuin äidin, vaikka sen äidin kanssa kuitenkin puheissa ollaan?\nKun tämä seinä täyttyi, aloin kirjoittaa listoja seuraavalle seinälle.\nPosted by lydas at 11:38\nhemppa 19 January, 2013 12:55\nTämän tekstin luettuani oli pakko kommentoida, oma arki kun tuntuu ihan samalta. Kiitos huonosti nukuttujen öiden. Itse saatan alkaa ihmetellä, että missä meidän kaikki harsot on, sitten kun oikein tarkkaan mietin saatan muistaa, että pesin ne joku päivä sitten ja laitoin kuivausrumpuun. No siellähän ne tietenkin edelleenkin on.\nHuomasin myös, että olit suositellut tuota Pantleyn kirjaa ja pistimpä sen saman tien tilaukseen. Toivottavasti siitä olisi apua ja joskus ehkä saisi vielä nukkuakin yöllä. :)\nlydas 21 January, 2013 00:14\nHemppa, hyviä yöunia sinne, toivottavasti arki helpottaa! Ja mukava kuulla, että kohtalotovereita löytyy :)


Jos avaat komentokehotteen ja suoritat komentoverkon käyttäjän Windows 10 -järjestelmässäsi, saatat nähdä WDAGUtilityAccount- merkinnän. Mikä tämä on? Onko se haittaohjelma? Mitä roolia sillä on, ja onko sen poistaminen turvallista? Olkaamme vastauksia näihin kysymyksiin tämän päivän viestistä.\nWDAGUtilityAccount Windows 10: ssä\nWDAGUtilityAccount on käyttäjätili, jota järjestelmä hallinnoi ja käyttää Windows Defender Application Guard -skenaarioissa.\nWDAGUtilityAccount on osa Windows Defender Application Guard -ohjelmaa. Se pysyy poissa käytöstä, kunnes Application Guard on otettu käyttöön järjestelmässäsi. Windowsiin on sisäänrakennettu useita järjestelmätilejä, ja WDAGUtilityAccount on yksi niistä.\nKun tämä asetus on käytössä, lokin ratkaisussa saattaa näkyä hälytys uudelle paikalliselle tilille, joka on luotu käyttäjänimelle: WDAGUtilityAccount (tapahtuman tunnus 4720 tai 4722). Se voi toisinaan päästä tielle - esimerkiksi yritettäessä poistaa tiedostoa sinua pyydetään antamaan käyttöoikeus evätyksi, järjestelmänvalvojan lupa on välttämätön viesti. Kun päätät ohittaa sen ja painat Jatka, saat uuden viestin, jossa sanotaan, että tarvitset toisen tilin luvan - WDAGUtilityAccount. Mutta tämä on sinun turvallisuutesi vuoksi.\nVoit tarkistaa, onko WDAGUtilityAccount aktiivinen järjestelmässäsi seuraavasti:\nLaajenna paikalliset käyttäjät ja ryhmät\nKaksoisnapsauta Käyttäjät-kansiota ja näet sen!\nKaksoisnapsauttamalla sitä avaat sen ominaisuudet. Täällä voit nähdä, onko se aktiivinen vai ei.\nVoitko poistaa tai nimetä WDAGUtility-tilin uudelleen\nKoska WDAGUtility-tili on erityinen järjestelmän hallitsema tili Windows 10: ssä, emme suosittele sen nimeämistä tai poistamista uudelleen järjestelmänvalvojan tilillä.


Google I/O 2012: Googlen Nexus 7 -tabletti | Teknosuomi\nGooglen pilvipalvelut tarjoavat tällä hetkellä mediasisältöä joka lähtöön; ohjelmien ja pelien lisäksi palvelussa on musiikkia, elokuvia, tv-sarjoja, kirjoja ja lehtiä. Näitä promotakseen Google julkisti tablet-laitteen, johon on luonnollisesti sisällytetty kaikki Googlen olennaisimmat tuotteet, kuten Chrome-selain, Gmail, Google Play Music, Google Maps ja Google Play Store jne.\nTässä artikkelissa käymme läpi laitteen teknisiä ominaisuuksia, potentiaalia sekä mahdollista saatavuutta vähälumiseen Suomen kesään.\nAsus vinkkasi omasta 7-tuumaisesta Tegra 3 -tabletistaan jo CES 2012 -messuilla, jossa se esitteli Eee Pad MeMO 370T -tablettinsa. Nexus 7:n uskotaan pohjautuvan pitkälti tuohon laitteeseen, joten Google oli ilmeisen vaikuttunut näkemästään ja neljän kuukauden yhteisen kehitysprosessin jälkeen laite julkistettiin viime keskiviikkona Google I/O -konferenssissa. Esiinmarssi tapahtui luonnollisesti Android 4.1 “Jelly Bean” -julkistuksen jälkeen, sillä Nexus 7 on markkinoiden ensimmäinen sillä varustettu laite.\nNexus 7 kilpailee suurimmilla markkina-alueilla lähinnä suoraan vain Amazon Kindle Firen kanssa, sillä molempien painopiste on huomattavasti muita enemmän pilvipalveluissa ja niiden mahdollistaman sisällön kuluttamisessa. Suomen mittakaavassa laitteen merkitys on ehkä hieman vaatimattomampi, sillä kyseiset pilvipalvelut ovat paljon rajallisempia, mediasisältöä ei ole saatavilla Google Play Music’n lisäksi ollenkaan ja sekin vain kiertoteitse.\nNexus 7:ssä on painotettu muotoilua ja se loistaa fyysisellä koollaan sekä tehollaan, sillä se on tällä hetkellä markkinoiden pienikokoisin neliydintabletti. Muotoiluun on haettu virikkeitä vanhoista käsikonsoleista; laitteessa on vaakatasossa paksut mustat reunat pelattavuuden ja käsittelyn vaivattomuuden vuoksi. Googlen Android-käyttöliittymäsuunnittelun johtaja, Matias Duarte, painotti eräässä haastattelussaan, että laite ei ole vain yksi tabletti muiden joukossa. Nexus 7 on uudenlainen tabletti, jossa on aidosti miellyttävässä, mukana kulkevassa, paketissa kohdallaan hinta, tehot sekä sisältö.\nKoska laitteen hinnan haluttiin olevan hyvin kilpailukykyinen, jouduttiin siinä luonnollisesti tekemään hieman kompromisseja esim. liitettävyyden, tallennuskapasiteetin ja verkkotekniikoiden puolesta. 3G/4G-tuki loistaa poissaolollaan, tallennustilaa on “vain” 8/16 gigatavua, eikä sitä voi laajentaa SD-kortein. Lisäksi pääkamera ja HDMI-liitin puuttuvat kokonaan, eikä mikroUSB-liitin tue MHL-adapteria muiden vastaavien laitteiden tavoin, jotta sen kautta saisi videokuvaa ulos. Laite kuitenkin kompensoi puutteita näytön ja akunkeston saralla – selvästi asioita joihin on pyritty panostamaan mediakulutuksen maksimoimiseksi.\nKatsoo kokonaisuutta miten tahansa, niin laitteen hinta on aivan lyömätön; jenkkimarkkinoilla 8 gigatavun malli on 199 dollaria ja briteissä 159 puntaa, joka mahdollistaisi Suomen hinnaksikin reilusti alle 300 euroa – mikäli laite tulisi myyntiin Google Play Storen kautta. Tämä tosin jää nähtäväksi, sillä tunnetuimmat kotimaiset harmaatuontikaupat ovat jo hinnoitelleet laitteen täysin ulos alkuperäisestä hintaluokastaan.\nJäämme innolla odottamaan uutisia laitteen rantautumisesta Suomeen, sillä hinnan ollessa kohdallaan, laite on varsin mainio lisä Android-markkinoille. Sen myötä jäämme odottamaan myös Play Storen mediasisällön avautumista virallisesti suurimpien markkina-alueiden ulkopuolellekin. Laite tulee saataville USA:n, UK:n, Australian ja Kanadan markkinoille heinäkuun puolessa välissä.\nNeljällä 1,2 GHz ytimellä varustettu NVIDIA Tegra 3 T30L -järjestelmäpiiri 416 MHz ULP GeForce -grafiikkasuorittimella\n7-tuumainen 1280×800-resoluutiolla (216 PPI) ja Corningin naarmunkestävällä lasilla varustettu IPS LCD -näyttö, joka kykenee 400 nit:n kirkkauteen\n8/16 Gt tallennustilaa\n4325 mAh kiinteä akku\n1,2 Mpix etukamera\nWi-Fi 802.11b/g/n -tuki langattomille verkoille\nMikroUSB-liitin (ilman tukea videon ulosviennille)\n3,5 mm kuulokeliitin ja mikrofoni\nMateriaalit: muovikuori magnesiumrungon päällä\nMitat: 198,5 mm x 120 mm x 10,45 mm\nAndroid 4.1 Google Google I/O Google Play Jelly Bean neliydin nexus Nexus 7 Nvidia NFC tabletti tegra 3


Ideariihi: Etelä-Espoon pikaraitiotie? - Sivu 2\n30.06.2005, 21:20 #16\nRe: Integrointi: välijohtopäätöksiä\nJos lähtökohdaksi hyväksyttäisiin 1000 mm integrointi, olisi luonteva seuraava lähtökohta linjaston pohtiminen. Jos Etelä-Espoon ja Jokerin raitiotie on 1000 mm raideleveydellä, se voidaan integroida HKL:n nykyiseen raitiotieverkkoon Ruoholahdessa, Lehtisaaren ja Kuusisaaren kautta Munkkiniemeen, Pitäjänmäestä tai Haagasta Pikku-Huopalahteen, Käpylään ja Viikistä Arabiaan.\nHelsingin päässä olennaisin osa on yhteys keskustaan. Linjaus pitäisi vetää uusia kiskoja myöten ydinkeskustaan asti, jos ei haluta kiertää Bulevardin kautta.\nAlkuvaiheessa mielenkiintoisempi on kuitenkin Espoon pää. Nykyisen bussijärjestelmän suuri heikkous on, että Helsinkiin menevät bussit kulkevat lähiöistä suoraan Länsiväylälle ja palvelevat vain lähiöiden ja Helsingin välisiä yhteyksiä. Espoon sisäistä liikennettä varten pitää olla erillinen bussilinjasto, jossa kuitenkin vuorovälit ovat pitkähköjä.\nHyvän raideratkaisun pitäisi toimia samalla myös Espoon sisäisenä yhteytenä eli lännemmäksi Espooseen menevien linjojen tulisi kulkea maankäytön keskellä, ei moottoritien vartta. Samalla pitää kuitenkin turvata riittävä matkanopeus, jottei matka-aika Lounais-Espooseen muodostu liian pitkäksi verrattuna nykyisiin suoriin busseihin.\n30.06.2005, 21:53 #17\nEtelä-Espoon raideratkaisusta ei ole tehty sellaista selvitystä, jossa toisena vaihtoehtona olisi ollut muualla Euroopassa noudatettujen periaatteiden mukaan suunniteltu pikaraitiotie (pysäkit lähellä pääosaa asukkaita, palveluita ja työpaikkoja, suorat yhteydet keskustaan, toimivat etuudet). Selvitetyt vaihtoehdot ovat olleet samalla linjauksella ja pysäkeillä metron kanssa ja katkaistu Tapiolaan, Lauttasaareen tai Ruoholahteen jossa Helsingin keskustaan matkustavilla on pakollinen vaihto.\nYVA -selvitykset kuitenkin osoittavat että pikaratikalla matka-ajat kasvaisivat useilta alueilta nykyistä bussijärjestelmää pidemmiksi. Jos nyt sitten pysäkkejä olisi vielä tiheämmin ja olisi enmmän katurataa matka-aika muodostuisi suorastaan kestämättömäksi...\nJa taisi eräs vaihtoehto olla pikaratikan ajattaminen metroraiteilla Hakaniemeen asti.\n01.07.2005, 00:23 #18\nYVA -selvitykset kuitenkin osoittavat että pikaratikalla matka-ajat kasvaisivat useilta alueilta nykyistä bussijärjestelmää pidemmiksi. Jos nyt sitten pysäkkejä olisi vielä tiheämmin ja olisi enmmän katurataa matka-aika muodostuisi suorastaan kestämättömäksi.\nYVA - vaihtoehdoissa pikaratikkalinjat olivat samat kuin metrolinja, ja lisäksi oli yksi matka-aikaa kasvattava vaihto useimmissa vaihtoehdoissa Lauttasaaressa. Myös metrovaihtoehdossa matka-aika kaikilla Matinkylän länsipuolisilla alueilla kasvoi nykyiseen verrattuna.\nYVA:n pikaraitiotievaihtoehtojen ominaisuudet eivät vastaa nykyaikaisin suunnitteluperiaattein suunniteltua pikaraitiotietä eikä niistä voi vetää johtopäätöksiä siitä, millaiset tulokset saataisiin järkevämmällä pikaraitiotielinjauksella. Tämän keskustelun tarkoitus on nimenomaan ideoida, millainen pikaraitiotievaihtoehto voisi olla kilpailukykyinen nykyiseen bussiverkkoon tai metroon verrattuna.\nSe taas, onko eri alueiden linjojen nopeus nykyiseen bussiyhteyteen verrattava, saadaan mallinnettua aika helposti:\nSelvitetään esim. reittioppaasta nykyisen bussilinjan matka-aika.\nSelvitetään mahdollisen pikaraitiotielinjan matka-aika. Se on yksinkertaisesti, kun etuudet ovat toimivat: kaikkien pysäkkivälien matka-ajat + kaikki seisahdukset pysäkeillä. Pysäkkiajaksi realistinen on noin 15 sekuntia, kiihtyvyydeksi noin 1,0 m-s2 ja maksiminopeuksiksi erilaisilla (Espoon) osuuksilla 40-80 km/h.\nYksi realiteetti on kuitenkin Etelä-Espoossa se, että nykyistä bussimetrojärjestelmää olennaisesti nopeampia matka-aikoja välillä esim. Etelä-Espoon lähiö - Kampin terminaali - on hyvin vaikea aikaansaada sen kummemmin metrolla kuin pikaratikallakaan kovin laajalle alueelle. Sen sijaan voidaan saada likimain sama matka-aika lähiöstä Kamppiin (tai muuhun kohteeseen Helsingin ydinkeskustassa) sekä huomattavasti nykyistä lyhyemmät matka-ajat esimerkiksi välillä lähiö - Tapiola, lähiö-Leppävaara tai lähiö - lähiö.\nKannattaa lisäksi muistaa, että joukkoliikenteessä on muitakin laatutekijöitä kuin matka-aika ... kuten palvelun säännöllisyys ja muu luotettavuus, matkustusmukavuus, riittävä kapasiteetti jne.\nLisäksi on syytä muistaa, että matkustajan kannalta on merkittävää vain matka-aika ovelta ovelle eli esimerkiksi kotoa töihin. Näiden mallintamisessa on usein ongelmia eli osa matka-aikatekijöistä mallinnetaan puutteellisesti. Yksi erityisongelma, joka tuli esille Bergenissä, on se, että eri liikennemuotoja tutkivissa vertailuissa ei lasketa autolle liityntäkävelymatkaa, käynnistystä jne. viivetekijöitä.\n01.07.2005, 07:56 #19\nPalvelun säännöllisyys (vuoroväli) ja luotettavuus (matka-ajan ennustettavuus) ovat tekijöitä, joilla Etelä-Espoossa voidaan kompensoida matka-ajan keskimääräinen pidentyminen.\nEtelä-Espoon linjoilla on tiheitä vuorovälejä oikeastaan vain ruuhka-aikaan. Ruuhka-ajan ulkopuolella vuorovälit aluekeskuksistakin ovat pisimmillään 20 minuuttia, lähiöistä jopa 30 min. Useampaa aluetta yhdellä junalla/ratikalla palveleva raideliikenne mahdollistaa 5 min tai lyhemmät vuorovälit radan varteen (useampihaaraisessa linjastossa haaroilla pidemmät).\nMyös ennustattuvuus on heikko bussijärjestelmässä, koska ruuhkia on sekä Helsingin päässä että useissa Espoon lähiöissä. Sen vuoksi matkaan on kuitenkin usein varattava enemmän aikaa kuin mitä siihen todellisuudessa menee.\n01.07.2005, 08:04 #20\nRealismia on myös se, että Espoossa ratikan vetäminen jokaisen kotiovelle tulisi tuhottoman kalliiksi. Liityntäbusseilla voidaan sensijaan vuorovälit sovittaa syöttävän alueen kysyntään ja sitä helpommin mitä tiheämmin ja luotettavammin raideyhteys toimii. Lisäksi tehokas raideliikenne on omiaan ehkäisemään toimintojen hajautumista, jolloin linjoja tarvitaan ylipäätään vähemmän.\nOn totta, että Kamppiin suuntautuvilla matkoilla on vaikeaa ylittää bussijärjestelmän nopeutta. Metron vahvuudet tulevatkin korostuneesti esille Espoon sisäisillä matkoilla, kun sillä pääsisi kätevästi myös Tapiolaan ja Otaniemeen ja liityntäbussilla vaikkapa Matinkylään, joka on jo sinällään merkittävä keskus. Eikä Helsinkiin suuntautuvilla matkoilla kaikki suinkaan ole matkalla Kamppiin, moni vaihtaa nyt Espoon busseista metroon Ruoholahdessa jolloin tämän vaihdon siirtäminen Matinkylään lyhentäisi matka-aikaa. Kampin uudesta terminaalistahan on edelleen varsin onneton vaihtoyhteys mm. VR:n juniin.\nVai johdettaisiinko Espoon pikaratikka satamaratakuilun kautta rautatieasemalle jotta saadaan laiturivaihto lähijuniin..?\n01.07.2005, 09:02 #21\nUseampaa aluetta yhdellä junalla/ratikalla palveleva raideliikenne mahdollistaa 5 min tai lyhemmät vuorovälit radan varteen (useampihaaraisessa linjastossa haaroilla pidemmät).\nHaarojen määrä onkin pakko pitää kurissa sekä vuorovälin että kustannusten hallitsemiseksi. Yksi merkittävä ongelma tässä harrastuspohjaisessa suunnittelussa on pikaratikan hankalasti yleistettävä hinta, mutta kohtuullisia arvioita voitanee silti esittää.\nHaluamatta vielä rajoittaa liikaa ideointia haluan muistuttaa muutamasta kustannusrajoitteesta:\nOlisi löydettävä ratkaisu, joka voidaan rakentaa joltensakin kannattavasti vaiheittain korvaten aina osan bussiliikenteestä (bussiliikenteen korvaushintoja saa lähes linjoittain YTV:n julkaisuista).\nValitun ratkaisun täytyy olla jonkin verran vastaavaa metroa edullisempi koska metron liikennöintikulut ovat jonkin verran pienemmät. Tästä voidaan toki joustaa mikäli valittu ratkaisu voidaan osoittaa liikenteellisesti metroa selkeästi paremmaksi.\nSuunnitelman kustannuksiin pitää muistaa jättää varaa epävarmuustekijöille ja oheisratkaisuille kuten liityntäpysäköinnille. Metron hintalapussa on yleensä Espoossa ollut mukana 20% epävarmuutta rakentamiskuluille ja kaikki terminaaleihin ja liityntäpysäköintiin liittyvät ratkaisut. YVA:n tarkemmista suunnitelmapapereista voinee luntata oheisratkaisujen hintoja, jos ne paperit jostain saa (olivat esillä yleisötilaisuuksissa, mutta eivät jaossa eikä verkossa).\nHenkilökohtainen käsitykseni on tällä hetkellä, että pikaratikalla voidaan kehittää metroa liikenteellisesti parempi ratkaisu, mutta on epäselvää voidaanko se toteuttaa kustannustaloudellisesti Espoon tapauksessa. YVA antaa sikäli toivoa, että siinä pikaratikan hintaa oli tarkistettu alaspäin. YVA:n kustannusarviothan tarkistettiin Rambollin Tanskan toimistossa.\nOikeasti parasta olisi saada johonkin (esim Jokeri) edes yksi oikea hanke, jotta todellisista kustannuksista päästäisiin paremmin perille. Kansainvälinen vaihteluväli on todella laaja ja parhaiten Suomea vastaavassa Tukholmassa pikaratikka tuli ruotsalaisten oman käsityksenkin mukaan turhan kalliiksi, mutta syytä koviin hintoihin ei kovin perusteellisesti ole eritelty.\nSen vuoksi matkaan on kuitenkin usein varattava enemmän aikaa kuin mitä siihen todellisuudessa menee.\nTämä on muuten autoliikenteeseen verrattaessa aika hauskaa. Autoilijat ilmoittavat aina auton matka-ajan parhaan mukaan ja joukkoliikenteen pahimman mukaan vaikka auton matka-aika on usein hyvin epäluotettava ja yleensä matkaan kuluukin selvästi enemmän aikaa kuin on arvioitu. Minä ainakin arvioin säännöllisesti automatkoja alakanttiin pääkaupunkiseudulla, kun olen ratissa.\n01.07.2005, 13:32 #22\nMuistakaahan nyt, että länsimetro on bussijärjestelmä, jolla on kaikki bussijärjestelmään liittyvät ongelmat ja sen lisäksi vaihtamiseen liittyvät ongelmat, joita bussijärjestelmässä ei ole.\nLänsimetro on bussijärjestelmä niin kauan, kun perille pääseminen perustuu bussiliikenteeseen. Myös järjestelmän vuoroväli on liityntäbussien vuoroväli, ei metrolinjan tiheä 5 minuutin luokassa oleva vuoroväli. Asun itse liityntäliikenteen päässä, voin siten väittää tietäväni, mistä kirjoitan.\nKäsitykseni mukaan YVA:n matka-aikalaskelmat sisältävät keskeisen liityntäliikenteeseen liittyvän virheen. Matka-ajat on laskettu Espoosta Helsinkiin, jolloin ei synny tilannetta, jossa metrolla tulija joutuu odottamaan pahimmillaan liityntäbussin vuorovälin verran. Eli vaihtoajaksi on laskettu puolet metron vuorovälistä + kävelyaika. Tämä pätee Helsingin suuntaan, mutta paluusuunnassa keskimääräinen vaihtoaika on puolet liityntäbussin vuorovälistä + kävelyaika.\nJa kuten Mikko Laaksonen on moneen kertaan painottanut, YVA:n "ratikat" eivät ole oikein suunniteltuja pikaraitioteitä, vaan metron tapaisia liityntäliikennejärjestelmiä, joissa metrolinja on vaihdettu hitaamman matkanopeuden pintametrolinjaksi.\nOlen suunnitellut bussiliikenteen tapaisen Etelä-Espoon ratikkalinjaston jo vuonna 1994 (http://www.kaupunkiliikenne.net/esraselv.htm). Se osoittaa, että ratikalla hoidettu bussiliikenne on nopeampaa ja halvempaa kuin sekä bussiliikenne että metro+liityntäbussit.\nMetro+liityntä, pikaratikka ja bussijärjestelmät ovat reittiverkon rakenteeltaan oikein tehtynä kaikki erilaiset. Ja niitä tulisi myös vertailla erilaisina. Mutta Suomessa ei yleisesti osata suunnitella pikaratikan reittiverkkoa, eikä siihen kyllä apua löydy Tanskastakaan. Paras osaaminen on Saksassa, myös Ranskassa on hyvää osaamista. Mutta sikäläiset asiantuntijayritykset eivät ole edustettuina Suomessa.\n01.07.2005, 13:58 #23\nMetron liityntälinjat ovat lyhyitä ja ne kulkevat paljon ruuhkattomammilla väylillä kuin keskustaan asti menevät bussilinjat, joten niillä luotettavuusongelma on paljon pienempi. Vuorovälitkin voivat olla nykyisiä busseja paremmat, koska liityntäbusseihin voidaan yhdistää nykyisten seutu- ja sisäisen liikenteen resurssit - tai sitten vaihtoehtoisesti säästää liikennöintikustannuksia.\nJa toki metrojärjestelmässäkin matkustajista hyvin suuri osa pääsisi perille suoraan metrolla.\nTuolla sivulla ei kerrota, millaiset rakentamis- ja liikennöintikustannukset tuolla järjestelmällä olisi, eikä myöskään perusteita sille miten ne on laskettu. Tässä yhteydessä niiden esittäminen ei ehkä ole tarpeellistakaan, koska ko. asioita varmasti pohditaan tässä ketjussa ja niiden perusteella voidaan sitten laskea kustannuksia nykyisellä kustannustasolla.\n01.07.2005, 16:49 #24\nMetrolta menee täysin taloudellinen pohja, jos se ei vähennä bussiliikenteen määrää. Lähiön bussilinjojen vuorovälin tulisi periaatteessa olla sama kuin nyt, jolloin se on kysyntää vastaava. Käytännössä linjasto muuttuu, ja siihen tulee turhaa kapasiteettia = turhia kustannuksia verrattuna entisten suorien linjojen niihin osuuksiin, joita metrolinja ei korvaa.\nItä-Helsingissä liityntäbusseissa on suunnilleen 30 % ylikapasiteettia (ja kustannuksia), koska liityntälinjoilla on sama kapasiteetti kuin metrolla, mutta vain 70 % metron käyttäjistä.\nItä-Helsinki, YTV:n tilasto vuodelta 1990: Vain metrolla matkustajia on noin 30 %. Etelä-Espoossa on odotettavissa sama, vaikka en ole nähnyt tätä lasketun ulos matkustajaennusteista. Mutta sen voi päätellä siitä, että metrolinja tehdään samalla tavalla, eli sitä ei johdeta eikä asemia tehdä asuma-alueille, vaan kauppakeskuksiin.\nOlihan niitä siellä. Graafissa "Vuosittaiset kustannukset" näkyvät rakentamiskulujen kuoletus ja liikennöinnin kulut. Liikennöinti vielä jaettuna raide- ja bussiliikenteeseen. Tekstissä tämän graafin vieressä on sanottu, että ratikkasysteemi maksaa 1,1 miljardia, Niittymaan metro 300 ja Kivenlahden metro 550 miljoonaa enemmän. Kustannustaso on tietenkin vuodelta 1994.\nHuomautan tässä, että tuon tein aikanaan vain vertailua varten. En ollut silloin enkä ole nytkään sitä mieltä, että Espoon joukkoliikenne pitäisi rakentaa palvelemaan vain yhteyksiä Helsinkiin. Mutta sitähän YVA:ssa tutkitaan jälleen, ja bussiverkon liikenteen hoito oli helppo laskea ilmaisena työnä raideliikenteenä.\nTuon julkaiseminen muuten sai YTV:n takajaloilleen ja julkaisemaan itse kiireellä kyhätyn vastavertailun, jossa lukuisten virheiden avustuksella todisteltiin, että ratikka on kalliimpi kuin metro. Mutta jouduttiin myöntämään, että matkustajalle kumminkin nopeampi. Tästä "selvityksestä" on jopa lainaus Ojalan-Pursulan oppikirjassa.\n01.07.2005, 21:20 #25\nVuoden 1990 jälkeen kävelyetäisyydelle metroasemista on rakennettu runsaasti lisää asutusta ja lisäksi metroa on jatkettu idässä Puotilan ja Rastilan kautta Vuosaareen sekä lännessä Ruoholahteen. Aikaisemminhan kaikki vuosaarelaiset ja puotilalaiset joutuivat matkustamaan osan matkasta liityntäbussilla. Lisäksi uskoisin, että kantakaupungin sisäisten matkojen määrä on kasvanut selvästi (perustuu omiin havaintoihin). Esimerkiksi Sörnäisistä keskustaan matkustetaan aikaisempaa enemmän metrolla. Olisi ihan mielenkiintoista nähdä joku tuoreempi tilasto matkustuskäyttäytymisestä.\n01.07.2005, 21:27 #26\nMinustakin olisi mielenkintoista nähdä tuoreempi tilasto, mutta ei kuulemma ole. Sen sijaan tänäkin vuonna vaihdottomien matkojen osuutena pidetään 70 %.\nOnhan vuoden 1990 jälkeen rakennettu aika lailla myös liityntäliikenteen varaan, esimerkiksi koko Herttoniemenranta, vaikka se onkin metrolle uskotellulla kävelyetäisyydellä. Eniten taitaa olla rakennettu Vuosaareen, ja rakennetaan jatkuvasti - jos nyt sitten aurinkolahtelaiset metroa käyttävät, kun joutuvat maksamaan autohallipaikan joka tapauksessa.\n02.07.2005, 00:04 #27\nMetrolta menee täysin taloudellinen pohja, jos se ei vähennä bussiliikenteen määrää. Lähiön bussilinjojen vuorovälin tulisi periaatteessa olla sama kuin nyt, jolloin se on kysyntää vastaava. Käytännössä linjasto muuttuu, ja siihen tulee turhaa kapasiteettia = turhia kustannuksia verrattuna entisten suorien linjojen niihin osuuksiin, joita metrolinja ei korvaa\nYmmärrän esitetyn vaihtoehtoisuuden ennemmin niin, että päällekkäisten osuuksien karsimisen jälkeen voidaan joko säätää lisää tai käyttää jäljelle jääneet resurssit parannuksiin. Säästöä siis on jo silloin alla päällekkäisen liikenten verran.\nEtelä-Espoon tapauksessa väitän erittäin lujasti, että bussiliikenne on järjestettävissä paljon fiksummin metron kanssa kuin nykyisin, Nykyisin sisäistä liikennettä hoitavat pitkälti seutulinjat. Sisäisen palvelun lisäämiseksi on siis pakko lisätä ylipitkä seutuvuoro. Vaihtoehtona on sisäinen linja, joka kuitenkin kulkee täydentävänä liikenteenä niin huonosti, ettei sitä käytetä kunnolla.\nHyvin suunniteltu liityntälinjasto voi hoitaa myös Espoon sisäiset yhteydet paljon nykyistä paremmin.\nJos oletetaan, ettei liityntäbusseja käytetä mihinkään muuhun. Ne kuitenkin muodostavat lähes koko Itä-Helsingin sisäisen liikenteen, joten esimerkiksi lähes kaikki koulumatkat tehdään niillä usein käyttämättä metroa lainkaan. Niin minäkin tein kolme vuotta. Itä-Helsingissä on myös työpaikkoja (tosin ei kamalan paljon), joille kuljetaan näillä linjoilla.\nAsiointimatkojen osuus kaikista matkoista on siksi pieni, ettei niitä ehkä kannata mainita muuten, mutta viikonloppuisinkin liityntälinjoilla on liityntäfunktion takia suhteellisen hyvä vuoroväli ja siksi asiointimatkoja varmasti syntyy enemmän kuin alueilla, joissa vuoroväli määräytyy vain alueen sisäisten matkojen ukaan.\nItä-Helsinki, YTV:n tilasto vuodelta 1990: Vain metrolla matkustajia on noin 30\nMahdollista. Saanko silti varmistaa, että kyse on nimenomaan vain Itä-Helsingin alueesta? Jos kyse on vain Itä-Helsingistä alkavista ja sinne päättyvistä matkoista, pitää huomioon ottaa ihan aidosti merkittävä määrä vaihtoja, jotka tehdään keskustan päässä matkan jatkuessa.\nVuonna 1990 määrä oli pieni, mutta nykyisin vastaavaan lukuun pitäisi huomioida sekin, että melko suuri määrä matkustajia vaihtaa Sörnäisissä metroon busseista. Tämä siitä huolimatta, että joidenkin väitteiden mukaan kukaan ei vapaaehtoisesti vaihda metroon.\nMutta sen voi päätellä siitä, että metrolinja tehdään samalla tavalla, eli sitä ei johdeta eikä asemia tehdä asuma-alueille, vaan kauppakeskuksiin.\nJos lähtökohtana on rajoitettu määrä asemia, eikö ne pidä tehdä keskuksiin? Pitäisikö Keravan ja kaikkien muiden vastaavien kaupunkien rautatieasemien olla kaupunkien keskustojen sijaan jossain asuinalueella?\nPikaratikka voidaan toki tehdä sekä että. Siihen en sen sijaan usko, että pikaratikankaan kannattaisi ohittaa keskuksia. Niissä on varsinkin Espossa merkittäviä palveluita kuten yhteispaluvepisteet, kirjasto ja kela.\n02.07.2005, 13:28 #28\nMetro vähentää joka tapauksessa bussiliikenteen niiltä osuuksilta, joilla metro korvaa bussilinjan. Tarkoittamani tehostusmahdollisuus liittyykin siihen, että nyt lähiöihin joudutaan ajamaan kahta eri bussilinjaa: toista Helsinkiin ja toista aluekeskukseen. Liityntäliikenne yhdistää Helsinkiin ja aluekeskukseen menevät linjat yhdeksi linjaksi. Koska varsinkin aluekeskuksiin menevät linjat pyörivät nyt yleensä vajaakäytöllä, tulee mahdollisuus tehostaa liikennettä. Joka tapauksessa yhdistetyn linjan vuorovälin tulisi olla tiheämpi kuin kummankaan nyt erillisistä linjoista.\nOlihan niitä siellä. Graafissa "Vuosittaiset kustannukset" näkyvät rakentamiskulujen kuoletus ja liikennöinnin kulut.\nTarkoitinkin sitä, että sivulla ei olla kerrottu miten noihin lukuihin on päästy. Mielestäni harrastuspohjalta tehdyssä selvityksessä pelkkien lukujen kertominen sinällään ei vielä tuo uskottavuutta, jos lukija ei pysty arvioimaan niiden realistisuutta.\n02.07.2005, 19:54 #29\nTäysin tunnepohjainen kommentti:\nNyrpistän nenääni länsimetrolle siksi, että en halua antaa Länsiväylältä yhtään lisää tilaa yksityisautoille!\n03.07.2005, 07:25 #30\nKäsittääkseni kaikki ehdotetut raideratkaisut vähentäisivät linja-autojen määrää Länsiväylällä olennaisesti, joten vain tuohon vetoamalla metroratkaisun vieroksuminen ei oikein kuullosta aidolta. Raideratkaisun rakentamatta jättäminen sitä vastoin pitää joukkoliikenteen kulkumuoto-osuuden jatkossakin vaatimattomana.


7x21 8x21 9x21 10x21 + 7,00 € 7x20 + 39,00 € 8x20 + 39,00 € 9x20 + 39,00 €\nTrendikkäässä Swedoor Unique 505 -väliovessa on umpinainen 3-peilinen rakenne sekä massiivipuinen kehys. Selkeälinjainen ja tyylikäs väliovi on nykyaikainen valinta kotiin, ja se sopii hyvin sijoitettavaksi esimerkiksi eteiseen, makuuhuoneeseen, työhuoneeseen tai WC:n oveksi. Suomessa valmistettu väliovi on kestävä ja pitkäikäinen, ja myös sen muotoilu kestää aikaa ja katseita. Laadukas sisäovi tuo sisustukseen viimeistellyn ja huolitellun ilmeen.\nTukevarakenteisen Swedoor Unique 505 -oven kehys on sormijatkettua massiivipuuta, joka on pintakäsitelty maalaamalla. Voit valita alasvetovalikosta oven kehysosalle haluamasi värisävyn. Toimitukseen sisältyy vakiona lukkorunko ja rampamuhviruuvit. Oven mitat ovat moduulimittoja (1M = 100 mm) ja tarkoittavat asennusaukon kokoa. Tarkista ovien tarkat mitat oheisesta taulukkokuvasta.


Diakonian koulutuksesta vuonna 2022 uusia näkökulmia arkityöhön, löytöjä työn kehittämiseen - evl.fi\nnull Diakonian koulutuksesta vuonna 2022 uusia näkökulmia arkityöhön, löytöjä työn kehittämiseen\nDiakonian erityiskoulutus (25 op) on diakonian asiantuntijoille työuran alkuvaiheen jälkeen sopiva koulutus. Koulutus koostuu viidestä 5 op:n moduulista. Koulutuksen toteuttajina on Kirkon koulutuskeskuksen lisäksi Kirkkohallituksen eri yksiköt ja muut yhteistyökumppanit. Vuonna 2022 järjestetään seuraavat moduulit. Ilmoittautuminen päättyy 31.10.\nLue lisää Diakonian erityiskoulutuksesta tästä\nDiakonia muuttuvassa yhteiskunnassa (5 op)\nKoulutuksessa käsitellään yhteiskunnan palvelujärjestelmän muutoksia ja diakoniaa tässä ajassa. Tarkastelun aiheina ovat yhteiskunnan palvelujärjestelmän kehitys, sosiaali- ja terveydenhuollon rakenteiden ja toiminnan muutos, syrjäytyminen ja osallisuus. Vuonna 2022 moduulin painopisteinä ovat erityisesti rohkeat kokeilut kohti seurakuntalähtöistä kirkkoa, digiosallisuutta, sote-kumppanuutta ja kestävää diakoniaa.\nSurutuki -verkkokoulutus (5 op)\nElämän rajallisuus, luopuminen ja kuolema ovat ihmiselämän pysyviä teemoja. Kuinka käsittelemme näitä kysymyksiä omassa mielessämme ja työntekijänä ihmisten kanssa? Pohdimme eettisiä kysymyksiä, tarkastelemme eri työntekijöiden näkökulmasta surutuen sisältöjä ja käytäntöjä ja etsimme konkreettisia tapoja kehittää omaa työtä.\nRiippuvuus ja päihteet (5 op)\nMietitkö työssäsi, kuinka kohdata tukea tarvitsevia? Miten päihteet ja riippuvuus vaikuttavat ihmisen hyvinvointiin ja osallisuuteen? Miten tunnistaa päihdeongelman piirteitä eri ikäisten kohdalla? Näitä ja monia muita aiheeseen liittyviä asioita käsitellään tässä koulutuksessa.\nVanhuus elämänvaiheena (5 op)\nKuinka seurakunnassa otetaan huomioon ikääntyneet ihmiset? Miten toiminta palvelee vanhuksia, kun ikääntyminen tuo muutoksia elämään? Miten vanhuuden ikävaiheessa voi olla toimijana tai osallistujana? Tule koulutukseen pohtimaan näitä ja monia muita aiheita.\nLisätietoja: Helena Tuominen, helena.tuominen@evl.fi,koulutuksen asiantuntija, diakonia, Kirkon koulutuskeskus


Samyang 7.5mm 1:3.5 UMC Fish-eye MFT, Hopea | Digitarvike.fi\nMuut tuotteet / palvelut\nCollector osamaksu (yksityiset)\nSantander rahoitus (yksityiset)\nSamyang 7.5mm 1:3.5 UMC Fish-eye MFT, Hopea\nHinta 289,00 € (ALV 24%)\nTILAA ILMOITUS UUDEN ERÄN SAAPUMISESTA\nSaat viestin kun tuote / koko on tilattavissa.\nKiitos. Käsittelemme tietojasi tietosuojaselosteemme mukaisesti.\nHuom tämä ei sovi FT (4/3) kameraan. Kameran pitää olla uudempia MFT Micro Four Thirds -järjestelmän kameroita eli esim:\nYhteensopiva seuraavien MFT-runkojen kanssa:\nOlympus PEN E-P1, Olympus PEN E-P2, Olympus PEN E-P3\nOlympus PEN E-PL1, Olympus PEN E-PL2, Olympus PEN E-PL3\nOlympus PEN E-PM1, Olympus PEN E-PM2, Olympus PEN E-PM3, Olympus PEN E-PM4, Olympus OM-D E-M5 / OM-D E-M5ii,\nOlympus PEN E-PL5, Olympus PEN E-PL6, Olympus PEN E-PL7, Olympus PEN E-PL8,\nOlympus OM-D E-M1, Olympus OM-D E-M1 Mark II, Olympus OM-D E-M10\nOlympus OM-D E-M1 Mark II, Olympus OM-D E-M5 mk2\nPanasonic Lumix DMC-G1, Panasonic Lumix DMC-GH1, Panasonic Lumix DMC-GF1\nPanasonic Lumix DMC-G10, Panasonic Lumix DMC-G2, Panasonic Lumix DMC-GH2\nPanasonic Lumix DMC-GF2, Panasonic Lumix DMC-G3, Panasonic Lumix DMC-GF3\nPanasonic Lumix DMC-GX1, Panasonic Lumix DMC-G5, Panasonic Lumix DMC-GH3\nPanasonic Lumix DMC-G6, Panasonic Lumix DMC-GX7, Panasonic Lumix DMC-GM1\nPanasonic Lumix DMC-GH4, Panasonic Lumix DC-GH5, DC-GH5s, DC-G9\nPanasonic Lumix DMC-G80, Panasonic Lumix DMC-G85\nPanasonic Lumix DMC-GG800, Panasonic Lumix DMC-GG850, Panasonic Lumix DMC-GF9\nSamyang 7.5mm 1:3.5 UMC Fish-eye MFT\nObjektiivista on saatavilla kaksi värivaihtoehtoa: hopea ja musta.\nPanoraamakuvaus Samyangin kalansilmäobjektiivilla\nSamyangin 7.5mm objektiivin laaja kuvakulma ulottuu diagonaalisesti 180 asteeseen saakka, mikä tekee objektiivista erittäin hyödyllisen panoraamakuvauksessa. Krakovan kaupungista varta vasten tehty virtuaalinen kiertomatka löytyy valmistajan erityissivulta: www.samyang.pl/75mft. Kaikki sivustolla olevat panoraamavalokuvat on otettu Samyang 7.5mm 1:3.5 Fish-eye UMC MFT objektiivilla ja Olympus PEN E-P1 kameralla.\nSamyang 7.5mm 1:3.5 UMC Fish-eye MFT on objektiivi, jonka polttoväli on 7,5 millimetriä ja valovoima F/3,5. Laajasta kuvakulmasta ja valovoimaisuudesta huolimatta tämä uusi objektiivi tuottaa korkealaatuisia kuvia. Samyang 7.5mm 1:3.5 on ensimmäinen malli uudessa objektiiviperheessä, joka on kehitetty erityisesti Micro Four Thirds -järjestelmää varten.\nTäytyy kyllä sanoa että en ole koskaan nähnyt fisheye optiikassa näin virheetöntä nurkkapiirtoa. Katsokaapa tätä videota täydellä tai 720p tarkkuudella (vasen alareuna).\nTavaroiden nouto Oulusta osoitteesta Hallituskatu 24. Huom. Vain korttimaksumahdollisuus!\nUusi verkkokaupparunko otettu käyttöön\nMielenkiintoista postia kameroista kerran kk :)\nKiitos jo näin etukäteen. Käsittelemme tietojasi tietosuojaselosteemme mukaisesti.\nCollector lasku ja osamaksu (Paytrail maksutavan alla)\nCollector tarjoaa Paytrail maksuvalinnan alta löytyvän lasku / osamaksu -maksutavan. Palvelun hinta 2,95€.\nTavaran toimittamisen jälkeen saat laskun seuraavan kuun lopussa. Riippuen ajankohdasta saat siis 30 - 60 pv korotonta maksuaikaa. Laskun saatuasi voit joko maksaa laskun tai voit muuttaa laskun osamaksuksi (laskun mukana tulee ohjeet). Valitsemalla Collector Bank Lasku/Osamaksun kassalla, päätät itse kuinka paljon maksat minäkin kuukautena. Kuukausierän vähimmäismäärä on ilmoitettu laskulla. Voit myös milloin tahansa maksaa koko jäljellä olevan summan kerralla pois. Tutustu tarkemmin Collectoriin.\nMobilePay. MobilePayllä voit maksaa verkkokaupoissa siten, että sinun ei tarvitse syöttää maksukortin tietoja. Tarvitset ainoastaan aktivoidun MobilePay -sovelluksen puhelimeesi. Valitse maksutavaksi MobilePay, kirjoita avautuvaan kenttään puhelinnumerosi ja hyväksy maksu MobilePayssä puhelimellasi. Aktivoi verkkomaksaminen MobilePayssä ennen ensimmäistä ostosta! MobilePayn normaalit maksurajat eivät ole voimassa verkkokaupoissa. Voit siis tehdä ostoksia maksukorttisi käyttörajojen mukaisesti.\nNouto postista: 4,90 euroa. Tilaus toimitetaan tuotteista riippuen joko kirjeenä suoraan asiakkaan ilmoittamaan osoitteeseen tai postipakettina lähimpään postin toimipisteeseen.\nNouto Smartpost -pakettiautomaatista: 4,90 euroa. Tilaus toimitetaan tuotteista riippuen joko kirjeenä suoraan asiakkaan ilmoittamaan osoitteeseen tai postipakettina asiakkaan valitsemaan Smartpost -pakettiautomaattiin.\nPostiennakkotilauksiin lisätään 5,00 euron maksutapalisä. Tämä on laskettu jo valmiiksi toimituskuluihin ostoskorisivulla. Matkahuollon kautta ei voi tilata postiennakolla (bussiennakolla).\nIlmoima palautuksesta aina meillä etukäteen, jotta voimme varmistaa että tuotteen käyttöön liity esim. väärinkäsitystä ja että voimme varmistaa esim. takuuvaihtotuotteen oikean palautusosoitteen.\nMikäli tuote on kadonnut tai vioittunut kuljetuksen aikana tai se ei muuten vastaa tilaustasi, tulee sinun ilmoittaa virheestä viimeistään 14 päivän kuluessa kirjallisesti Peruutusoikeus ja palautusehdot -kohdassa mainittuun osoitteeseen tai soittamalla yhteystiedoissa mainittuun puhelinnumeroon. Jos paketti on vaurioitunut kuljetuksessa, teidän täytyy tehdä välittömästi asiasta reklamaatio kuljetusyhtiölle.\nJos tilauksesta puuttuu tuote varmista kuitista että tuotetta ei ole merkitty toimitettavaksi jälkitoimituksena. Jos mainintaa ei ole ota meihin yhteys joko sähköpostitse vastaamalla tilausvahvistukseen, sivultamme löytyvän chat -palveun kautta tai puhelimitse. Muista säilyttää viestiketju sähköpostissa! Toimi samoin myös silloin jos olet saanut väärän tuotteen.\nJoskus käy niin että tuote onkin valitettavasti jo valmiiksi rikki tai viallinen. Mikäli saamasi tuote on rikkinäinen ota meihin yhteyttä joko sähköpostitse vastaamalla tilausvahvistukseen, sivultamme löytyvän chat -palveun kautta tai puhelimitse. Muista säilyttää viestiketju sähköpostissa! Saat ohjeet rikkinäisen tuotteen vaihtamisesta ehjään.\nPostitse saapunut lähetys: Jätä lähetys postin tiskille ja pyydä asiakaspalautuksesta kuitti. Ilman asiakaspalautuskuittia emme voi lähetyksen katoamistapauksissa hyvittää palautusta. Huolehdi että jätät palautuslähetyksen postiin viimeistään 14 vrk kuluessa tilauksen vastaanottamisesta.\nAsiakaspalautukset tulee lähettää meille Postin välityksellä halvimmalla mahdollisella postitustavalla, joka on alle 2 kg lähetyksissä asiakaspalautuskirje. Vain yli 2 kg lähetykset saa lähettää asiakaspalautuspakettina. Tämä tarkoittaa sitä että myös kevyet paketit tulee lähettää asiakaspalautuskirjeenä.\nPalautus tulee lähettää asiakaspalautuksena osoitteeseen Digitarvike.fi, Asiakaspalautus 611285, Hallituskatu 24, 90100 OULU.\nSmartpost pakettiautomaattiin saapunut lähetys: Voit palauttaa lähetyksen postin toimipisteeseen ylläolevien ohjeiden mukaisesti tai voit myös toimittaa palautuslähetyksen samaan automaattiin mistä paketin noudit. Muista ottaa talteen automaatista saamasi asiakaspalautuskuitti. Ilman asiakaspalautuskuittia emme voi lähetyksen katoamistapauksissa hyvittää palautusta. Huolehdi että jätät palautuslähetyksen postiin tai automaattiin viimeistään 14 vrk kuluessa tilauksen vastaanottamisesta.\nMatkahuollon Lähellä -pakettina saapunut lähetys: Toimita palautuslähetys siihen Matkahuollon noutopisteeseen, johon lähetys alun perin on toimitettu. Kirjoita lähetykseen palautusosoitteeksi Digitarvike.fi, Asiakaspalautus 9502936, Hallituskatu 24, 90100 OULU. Kerro pakettia palauttaessasi virkailijalle kyseessä olevan asiakaspalautus. Muista pyytää palautuksesta kuitti. Ilman asiakaspalautuskuittia emme voi lähetyksen katoamistapauksessa hyvittää palautusta. Huolehdi että jätät palautuslähetyksen noutopisteeseen viimeistään 14 vrk kuluessa tilauksen vastaanottamisesta.\nMikäli tuote tai tilaus palautetaan ilman vaihtoa toiseen tuotteeseen tai tilalle vaihdettava tuote on halvempi kuin alun perin maksamasi tuote palautamme kauppahinnan tai hintojen erotuksen asiakkaan ilmoittamalle pankkitilille. Palautusta varten ilmoita palautuslähetyksen yhteydessä IBAN-tilinumerosi! Luottokorttimaksussa palautamme hyvitettävän summan takaisin maksussa käytetylle maksukortille.\nPaytrailin kautta maksetut tilauksien palaututtettava summa maksetaan takaisin Paytrailin kautta.


Tilaa pikakäynnistys nyt edulliseen hintaan Auton-varaosat24.fi\nOVH:* 36,08 € 16,76 €\nAjoneuvojen moottorin esilämmitykseen kylmiin olosuhteisiin on kehitelty erilaisia tapoja. Esilämmitys ja pikakäynnistys tuovat etuja kuten pienempi polttoaineen kulutus, moottorin kulumisen vähentyminen ja kylmäkäynnistyksen helpottuminen kylmissä olosuhteissa. Ympäristöön aiheuttamat hiilidioksidipäästöt ovat suorassa suhteessa moottorin kuluttamaan polttoainemäärän. Katalysaattorin toimintakuntoon lämpenemiseen kuluva aika vaikuttaa puolestaan häkä-, hiilivety- ja typen oksidipäästöihin. Esilämmitetty moottori alkaa myös tuottaa lämmintä ilmaa ohjaamoon nopeammin. Esilämmitetyn moottorin polttoaineenkulutus kylmäkäynnistyksessä alenee noin 40 %, sekä esilämmittimen käyttö voi vähentää kylmän moottorin päästöjä jopa 60-80 %. Erään tutkimuksen mukaan yksi kylmäkäynnistys voi kuluttaa moottoria saman verran kuin 100 – 600 km ajomatkaa lämpimällä moottorilla. Näiden syiden takia pelkästään moottorin esilämmittämisestä on paljon hyötyä. Polttoaineella käyvä lisälämmitin on yleinen autoissa, traktoreissa sekä hyötyajoneuvoissa. Laitteen tehtävänä on lämmittää auton jäähdytysjärjestelmä ennen ajomatkaa. Polttoainekäyttöinen lisälämmitin on suosittu silloin, kun ei ole lämmitystolppaa tai muita lämmitysmuotoja käytössä paikoilla, jossa voisi käyttää lohkolämmitintä. Lohkolämmitin tarvitsee toimiakseen kuitenkin sähköä. Polttoainekäyttöisen lisälämmittimen avulla lämmitetään moottorin jäähdytinnestettä ja tarvittaessa myös samalla ohjaamoa, käyttäen hyväksi ajoneuvon polttonestettä. Lisälämmitin ottaa tarvitsemansa virran auton akulta. Akku on tämän takia oltava hyvässä varauksessa. Lisälämmittimen lämmitysaika on tyypillisestä lohkolämmitintä lyhyempi eli normaalisti 20 - 30 minuuttia riittää riippuen ulkolämpötilasta. Vesikiertolämmitin soveltuu hienosti esimerkiksi henkilöautoihin, sillä se lämmittää sekä moottorin että ohjaamon. Ilmalämmittimen etuina taas ovat nopea lämmönkehitys sekä alhainen polttoaineen- sekä virrankulutus. Ilmalämmitin on myös helppo asentaa ajoneuvoon kuin ajoneuvoon. Se soveltuu hyvin moneen tarkoitukseen henkilöautoista pikkubusseihin sekä matkailuautoihin. Laite käynnistää auton lämmityslaitteen puhaltimen. Lisälämmitin tuottaa lämmintä ilmaa, joka ohjataan auton omien lämmityskanavien kautta sisälle autoon. Näin saadaan poistettua huurre tuulilasilta, kuivatettua auton sisätiloja kosteudelta sekä nostettua auton sisälämpötilaa. Samalla myös auton moottori lämpiää. Polttoainekäyttöinen lisälämmitin on turvallinen. Siitä pitävät huolen höyrystyspoltto, keraaminen hehkusauva-liekkivahti sekä laitteen mikroprosessorein toteutettu ohjaus.\nAutojen esilämmitystapoja ja pikakäynnistys\nLohkolämmitin on yleisin esilämmitysmuoto henkilöautoissa. Lohkolämmitin on vastuselementti, joka sijaitsee moottorin sylinterilohkon nestetilassa ja lämmittää moottorin jäähdytinnestettä. Jäähdytinnesteen lämmittäminen saa aikaan hitaan nestekierron lohkossa. Riippuen ulkona vallitsevasta lämpötilasta, sopiva esilämmitys aika on 1-2 tuntia. Esilämmityksen takia moottori lämpenee nopeammin ja näin myös auton sisätilaan saadaan puhallettua nopeammin lämmintä ilmaa. Monet auton omistajat hommaavat lohkolämmittimen haaroitusjohdon, jossa lohkolämmittimen johdosta viedään johtosarja auton sisätilaan, johon voidaan erikseen kytkeä sisätilanlämmityspuhallin. Säteilylämmitin on lämmitinelementti, joka on asennettu moottorin ulkopuolella ja josta lämpö siirtyy itse auton moottorin luokse johtumalla. Säteilylämmitin voikin olla näin asennettuna joko sylinterilohkon tai vaikka öljypohjan kylkeen, josta sen avulla lämmitetään moottorin nesteitä. Kylmiin olosuhteisiin on tarjolla usein vakiovarusteena asennettava säteilylämmitin. Joskus se saattaa kuitenkin olla tehoiltaan liian pieni. Joissakin tapauksissa se on kuitenkin usein riittämätön. Säteilylämmittimiä käytetään uusissa autoissa moottorin ohjaukseen osana tulevien lämpötila-antureiden ilmaantuminen vuoksi, jotka on osa jäähdytysjärjestelmää.\nLiekkikäynnistin raskaissa ajoneuvoissa\nYhä useampia hyötyajoneuvoja on varustettu liekin käynnistyksillä kylmäkäynnistyksen helpottamiseksi. Kun lämmityslämpötila on saavutettu liekkikäynnistyksessä, polttoaine tulee höyrystimeen magneettiventtiilin kautta. Tällä tavoin syntyy liekki, joka lämmittää imuilmaa ja helpottaa käynnistystä luotettavasti, kätevästi ja ympäristöystävällistä jopa alhaisissa lämpötiloissa. Liekkikäynnistyksen hyvinä puolina on nopeampi käynnistys erittäin alhaisissa lämpötiloissa. Liekkikäynnistyksen esilämmitysaika on vain 15 - 20 sekuntia, lämmitysvaikutus on jopa 6 minuuttia lämmityksen jälkeen ja se on saatavilla 12 ja 24 voltin sähköjärjestelmiin. Pikakäynnistys koostuu liekin käynnistyspistokkeesta, sähkömagneettiventtiileistä sekä lämpötila-antureista. Tilaa varaosat autoosi nyt edullisesti osoitteesta Auton-varaosat24.fi.


Pokkarit top 10 - Toplista - Suomalainen.com\nEtusivu Kirjat Toplista Pokkarit top 10\nKUKA IKINÄ OLETKIN, MIHIN IKINÄ USKOTKIN - KAIKKI TULEE MUUTTUMAAN. Robert Langdon, Harvardin yliopiston symbologian professori, saapuu julkistustilaisuuteen Bilbaon Guggenheim-museoon. Luvassa on paljastus, joka muuttaa tieteen kasvot ikuisiksi ajoiksi. Edmond Kirsch, 40-vuotias miljardööri ja tulevaisuudentutkija, aikoo paljastaa löydön, joka tuo vastauksen ihmiselämän kahteen peruskysymykseen: Mistä me tulemme? Mihin olemme menossa? Sadat kutsuvieraat lumoutuvat Kirschin puheista, mutta Langdon tajuaa, että löytö tulee jakamaan mielipiteitä ennennäkemättömän rajusti. Samassa tarkkaan käsikirjoitettu ilta räjähtää kaaokseksi. Järkyttynyt Langdon joutuu pakenemaan välitöntä vaaraa museonjohtaja Ambra Vidalin kanssa. He päätyvät Barcelonaan etsimään salaperäistä tunnussanaa, joka avaisi Kirschin salaisuuden. Pian selviää, että joku tekee kaikkensa estääkseen henkeäsalpaavan totuuden julkitulon.\nKirjailija Brown, Dan\n"I did it my way." - Jere Karalahti Suomen kaikkien aikojen puhutuimman jääkiekkoilijan rosoinen taival Tapulikaupungin lähiöstä urheilumaailman huipulle. Tapulikaupungin kertsiltä ja Puistolan pihapeleistä ponnisti parrasvaloihin poikkeuksellinen urheilijanuorukainen. Jääkiekko tempaisi nuoren Jere Karalahden pauloihinsa, mutta niin teki ikävä kyllä myös betoniviidakon paheet. Jääkiekkoammattilaisuuden koitettua Karalahti oli toistuvasti nimi lehtien otsikoissa ja ihmisten huulilla - niin hyvässä kuin pahassa. Jerestä kasvoi suomalaisen urheilun pahapoika numero yksi. Päihderiippuvuudesta ja kaukalon ulkopuolisista törmäilyistä huolimatta kiistattoman lahjakas Karalahti raivasi tiensä aina Suomen mestaruuteen, MM-kilpailujen tähdistökentällisiin ja NHL:ään asti. Sisällä roihunnut viehtymys viihteelliseen elämään ei kuitenkaan koskaan tukahtunut vaan väritti hänen uraansa monessa eri käänteessä. Nyt pöly on laskeutunut ja Jere on ripustanut hokkarit naulaan ja löytänyt perheen kautta tasapainon elämäänsä. On tullut aika käydä läpi, mitä kaikkea tulikaan tehtyä ja miksi. Ole valmiina, tätä kirjaa et halua jättää lukematta.\nKirjailija Linnanahde, Aki\nAlly D'Apliese on ammattilaispurjehtija ja juuri aloittamassa purjehduskisaa sekä rakastumassa korviaan myöten kilpa-aluksen kapteeniin, kun hän saa viestin isänsä kuolemasta. Ally matkustaa heti lapsuudenkotiinsa, jossa hänen viisi sisartaan jo odottavat häntä. Sisarussarjan isä, omalaatuinen miljonääri Papa Salt on adoptoinut kaikki tytöt vauvana, ja nyt jokainen tytöistä saa oman kirjeen, johon Papa Salt on sisällyttänyt vihjeen kunkin alkuperästä. Allyn vihje vie hänet Norjaan. Vuonojen ja metsien maassa hän saa kuulla yli sata vuotta sitten eläneestä Anna Landvikista, joka lauloi Edward Griegin oopperan ensi-illassa. Pala palalta Anna ja Edwardin tarina hahmottuu Allylle, mutta samalla se saa hänet yhä enemmän miettimään, kuka Papa Salt oikeastaan oli ja miksi seitsemäs sisar on kadoksissa. Lucinda Rileyn Myrskyn sisar jatkaa Seitsemän sisarta -teoksessa alkanutta seitsenosaista kirjasarjaa. Jokaisessa kirjassa seurataan yhden sisaren tarinaa. Kuusi ensimmäistä osaa voi lukea missä järjestyksessä tahansa, sillä ne kaikki alkavat samasta hetkestä.\nKirjailija Riley, Lucinda\nPiinaavaa jännitystä huokuva mestarillinen trilleri naisesta, joka näki jotain mitä hänen ei olisi pitänyt Avoimia paikkoja kammoava Anna ei pysty poistumaan kodistaan New Yorkin Harlemissa, minkä vuoksi hän viettää päivänsä neljän seinän sisällä vakoillen naapuriensa elämää. Kun taloon muuttaa salaperäinen Russellien perhe, alkaa Anna seurata heitä lähes pakkomielteisesti. Eräänä iltana Anna näkee ikkunasta, kun joku puukottaa perheen äidin Janen. Anna on tapahtumien ainoa silminnäkijä, ja asiat alkavat saada merkillisiä käänteitä. Pian Anna ei enää tiedä, mikä on totta ja mikä kuviteltua.\nKirjailija Finn, A. J.


49,5 m² Maamiehenkatu 4 B, 60100 Seinäjoki Toimistotila vuokrattavana - Oikotie 16169020\nMaamiehenkatu 4 B, Keskusta, Seinäjoki●Toimistotila\nVUOKRATTAVANA pintaremontoitu toimistotila Seinäjoen ydinkeskustasta. Läpitalon huoneisto, jossa riittää runsaasti luonnonvaloa. Toimiva pohjaratkaisu ja erinomainen sijainti. Tila on heti vapaa uudelle käyttäjälleen!\nSoita ja sovi vaikka heti oma esittelyaikasi,\nVeera Lautamäki p. 050 309 0570 tai veera.lautamaki@fincap.fi Virpi Aronen p. 040 714 6694 tai virpi.aronen@fincap.fi


Ulla 02/15 - Ohjeet - Dyyni\nHalusin neuloa kesäksi kevyen pitsipaidan, joka suojaisi olkapäitä ja dekolteeta auringolta, mutta olisi silti mukavan vilpoinen. Käytössäni oli neulekone ja pitsilankaa, jonka tiesin entuudestaan selviävän pitsikelkan käsittelystä. Langan värin nimi, vaalea kameli, johdatteli ajatukseni hiekkadyyneille auringon paahteeseen.\nOhjeessa ei paneuduta neulekoneen käyttöön. Ennakkoon tarvittavat taidot ovat neuleen aloittaminen ja päättely, sileä neule, pitsin neulominen reikäkorttia käyttäen sekä joustinneuleen neulominen alatason avulla. Ohje on vain yhteen kokoon, mutta kokoa on helppo säätää.\nGarnstudio Drops Lace (70 % alpakkaa, 30 % silkkiä; 100 g / 800 m), 200 g luonnonvaaleaa (2020)\n31 s ja 48 krs sileää neuletta = 10 cm\n26 s ja 48 krs pitsineuletta = 10 cm\nOhjeen paita on neulottu Eva KH-860-neulekoneella ja Brother KH-840 alatasolla. Voit käyttää mitä tahansa vastaavaa neulekonetta, jonka neulaväli on 4,5 mm. Koneessa on oltava reikäkortin lukija, pitsikelkka, kerroslaskuri, alataso sekä aloituskammat.\nTiheyssäätö 3 pitsissä, sileässä neuleessa ja joustinneuleessa (myös alatason kelkassa) tai säätö, jolla saavutat omalla koneellasi ohjetiheyden.\nPitsikortti 417 (kuva) tai haluamasi muu kuvio. Pitsikuvion mallikerta on 8 silmukkaa leveä ja 16 kerrosta korkea. Huomioi tämä, jos vaihdat kuvion. Ohjetta on helpointa hyödyntää samankokoisella kuviolla, jolla pääset myös samaan tiheyteen.\nPitsikuvion rajoittimia: 2 kpl 8 silmukan rajoittimia ja 3 kpl 4 silmukan rajoittimia.\nKahden ja yhden silmukan siirtoneulat sekä kaksipäinen siirtoneula silmukoiden siirtoon ylä- ja alatason välillä.\nM, katso kaavakuvasta tarkemmat mitat.\nPaita neulotaan neljänä kappaleena. Neulo kaksi samanlaista hihakappaletta ja kaksi vyötärökappaletta.\nKerroskohtainen tarkka ohje on ladattavissa ja tulostettavissa taulukkona. Lue kuitenkin ensin alla olevat huomautukset. Taulukkoon on merkitty vaaleanpunaisella kerrokset, joiden kohdalla mallineule tai muotoilut alkavat ja loppuvat.\nHihansuun joustinneule: Luo silmukat 2 o, 2 n -joustinneuleeseen haluamallasi tavalla kahdelle tasolle. Silmukoita luodaan 69, vasemmalla puolella 32 s ja oikealla 37 s. Oikean reunan kaksi laitimmaista silmukkaa tulevat ylätasolle.\nPitsiä neulotaan kappaleen keskellä 28:lla vasemman puolen silmukalla ja 36:lla oikean puolen silmukalla. Reunoissa käytetään rajoittimia. Aseta rajoitin vasempaan reunaan heti, kun aloitat pitsin. Oikeassa reunassa rajoittimia lisätään sitä mukaa, kun silmukat lisääntyvät. Aseta ensimmäinen neljän silmukan rajoitin kerroksella 22 oikean reunan silmukoiden 37–40 kohdalle. Kun lisättyjä silmukoita on kahdeksan, voit vaihtaa käyttöön pidemmän rajoittimen. Kun lisättyjä silmukoita on määrä, joka ei ole jaollinen neljällä, tarkkaile, ettei pitsikelkka valitse sileän osion silmukoita. Kun näin käy, työnnä sormella valittu neula takaisin perusasentoon, ennen kuin pitsikelkka siirtää silmukat (katso kuva).\nOikean reunan lisäyksiä ja kavennuksia neulotaan kolmen kerroksen välein pitsin neulomisen lomassa. Kerrosten tasaiseen rytmiin ei siis tämän kappaleen neulonnassa voi luottaa. Lue tarkasti kerroksittaista ohjetta. Tee lisäykset siirtämällä kaksi reunimmaista silmukkaa yhden pykälän oikealle ja kiertäen edellisen kerroksen silmukoiden välinen lanka vapautuneelle neulalle. Tee kavennukset nostamalla kolmas silmukka oikealta sen oikealla puolella olevan silmukan päälle ja nostamalla ne ja reunimmainen silmukka yhden pykälän vasemmalle. Ensimmäinen lisäys ja viimeinen kavennus on tehtävä yhden silmukan päässä reunasta.\nKaventaessa ota pitsirajoittimia pois sitä mukaa, kun kappale kapenee. Pidä taas huolta, ettei pitsikelkka valitse sileän neuleen alueen neuloja kohdissa, joissa silmukkaluku ei ole tasan rajoittimia varten.\nLopuksi siirrä silmukoita alatasolle 2 o, 2 n -joustinneuletta varten siten, että kaksi oikeanpuolimmaisinta silmukkaa jää ylätasolle. Neulo joustin, siirrä silmukat takaisin ylätasolle ja päättele silmukat haluamallasi tavalla.\nLuo 130 s 2 o, 2 n -joustinneuletta haluamallasi tavalla siten, että laitimmaiset silmukat molemmissa reunoissa ovat ylätasolla. Neulo joustinneuletta 56 kerrosta. Siirrä silmukat ylätasolle ja neulo vielä sileää neuletta 48 kerrosta. Päätä silmukat.\nHöyrytä tai kastele ja pingota kappaleet. Ompele saumat käsin yhden silmukan päässä reunasta. Ompele hihakappaleiden olkasaumat hihansuun joustimesta sileän osuuden kavennusten/lisäysten loppuun. Pääntien reunaa ei huolitella, vaan se saa rullautua itsestään sisäänpäin. Ompele kainalosaumat hihansuun joustimesta kahden kuviomallikerran (32 kerroksen) päähän pitsineuleen alusta. Ompele vyötärökappaleet sivuistaan yhteen. Liitä hihakappaleet ja vyötärökappaleet yhteen. Kymmenen silmukkaa vyötärökappaleessa vastaa yhtä kuviomallikertaa, mitä voi käyttää apuna sauman kohdistamisessa. Höyrytä vielä lopuksi saumat.\nPaidan koon muuttaminen käy helpoiten muuttamalla pitsikerrosten määrää hihakappaleen suorassa osuudessa. Yksi kaaviotoisto vastaa noin kolmea senttiä pitsineuleessa. Lisää vyötärökappaleeseen kymmenen silmukkaa jokaista hihakappaleeseen lisäämääsi kaaviotoistoa kohti ja neulo vyötärökappaletta pidemmäksi tai lyhyemmäksi mielesi mukaan.


Namistelija: Valmistautumista Nepalin reissuun!\n*Olen niin innoissani tästä\nEipä ole ennen tullut pakattua mm. kumisaappaita, taskulamppua ja hengityssuojia.\nKaiken lukemani sekä nähtyjen kuvien perusteella olen tullut tulokseen että nuo ovat ne tavarat jotka ovat pakkauslistalla kärkipäässä.\nMiksikö kumisaappaat :) no koska näin kuvan hotellimme edustalta ja siinä oli kuraa niin paljon. Nepalissa sadekausi tekee päätöstään joten kuraa on luvassa.\nEntäs sitten taskulappu :) Nepalissa on paljon sähkökatkoja. Siellä on myöskin maanjäristyksiä.\nNo henkityssuojaimet (WHAT??!!) Monesta paikasta on käynyt ilmi kuinka saasteinen ilma on. Kathmanduhun saavuttaessa sen huomaa hengityksessä ja kun menee Pokharaan, huomaa miten ilma raitistuu siellä. Monesti oma mieli liiottelee lukeman mutta eipä nuo 4 hengityssuojainta paina kassissani. Ja jos kadut pöllyävät hirmuisesti hiekasta niin meinaan kyllä suojainta käyttää mutta jos sataa niin eipä tarvitse murehtia pölyävistä teistä. Olisin kuitenkin luullut että Nepalissa hengitetään joka puolellaraikasta vuoristoilmaa, oli sitten kuiva- tai sadekausi.\nNormaalisti kun ajattelee lomamatkaa, tulee mieleen hyvän palvelun hotelli ja sen iso uima-allas, allasbaareineen, kauniit drinksut merenrantabaarissa, bikinit päällä löhöilee terassilla/aurinkotuolilla. Helppoa ja turvallista lomailua. Tämä Nepalin reissu on nyt aivan muuta tuollaiselle kuvitelmalle. Olen kaikinpuolin niin innoissani että pääsen tekemään hieman erilaisen reissun. Tarvitsen jännistystä ja hieman haastetta ja jotakin ei niin tuttua ja turvallista.\nMielenkiinnolla odotan omaa reaktiotani koskien ihan kaikkea(niin muuten odottaa puolisonikin minun reaktiotani). Tiedättekö että olen tarkka ja herkkä hajuille! Olen niin tarkka nenästäni että huomioin lähestulkoon jokaisen hajun/tuoksun. Joten nenäni on varmasti ihmeissään :)\nRuuankin suhteen oli hieman varauduttava. Niin paljon kuin rakastankin Nepalilaista ruokaa ja lähden vesikielellä niitä ruokia maistelemaan.\nMukaani lähtee hedelmäveitsi sekä paketillinen valmiskaurapuuropusseja. Eipä ole ruokaakaan tullut ennen otettua mukaan. Toki tuohon kaurapuuroon on myöskin syy, koska en nyt ihan huvikseni sitä mukanani raahaa. Nimittäin lähes jokainen Nepaliin matkustanut saa jonkinlaisen ripulin. Ripulista kärsiessä on yksi erittäin hyvä ruoka, kaurapuuro.\nHedelmäveitsi tietysti sitä varten että torilta/kadulta voi napata mukaansa jotakin hedelmiä ilta- tai välipalaksi.\nReissuissa en postauksia tänne kirjoittele. Aika kuluu tutustuessa ja kierrellessä kohteeseen, sekä lepäillessä ja lueskellessa. Jos alkaisin reissussa miettimään tänne kirjoittelua, saisin sillä kehitettyä itselleni stressin.\nPysykäähän kuitenkin kuulolla, blogi hiljenee hetkeksi ja seuraavaksi on luvassa juttua nepalin reissusta :)\nInstagramini sen sijaan päivittyy joten katselehan sieltä kuvia ja tervetuloa seuraajakseni <3 travel_with_namistelija nimellä löydät minut instagramista.\nLähettänyt Namistelija klo 20.42


Suomen tupakkalaki – Wikipedia\n(Ohjattu sivulta Tupakkalaki)\nHakusana ”tupakkalaki” ohjaa tänne. Ison-Britannian tupakkalaista löytyy tietoa sivulta Tupakointikielto Isossa-Britanniassa.\nVuodesta 2012 lähtien tupakkatuotteita ei ole saanut pitää enää esillä myymälöissä, kuvassa tupakka-automaatti kaupan kassalla.\nTupakkalaki eli Laki toimenpiteistä tupakoinnin vähentämiseksi (693/1976) on Suomen lainsäädännössä oleva laki, jonka tarkoituksena on rajoittaa tupakoinnista aiheutuvia terveyshaittoja vähentämällä tupakointia. Lakia täydentää Asetus toimenpiteistä tupakoinnin vähentämiseksi (225/1977). Tupakkalakia on sen olemassaolon aikana täydennetty useita kertoja. Nykyhetkellä laki kieltää muun muassa tupakan myynnin ja välittämisen alle 18-vuotiaille, tupakan mainostamisen, julkisissa sisätiloissa tupakoinnin sekä tupakkatuotteiden esilläpidon myyntipaikoissa.\n2 Tupakan koostumus, myynti ja mainonta\n4 Valvonta ja seuraamukset Suomessa\n6 Toteutumisen arviointi\nJo vuonna 1767 Ruotsissa – ja Suomessa sen osana – tupakointi kiellettin alle 21-vuotiailta ja tätä vanhemmat maksoivat tupakasta kulutusmaksua.\nSuomen ensimmäinen tupakkalaki säädettiin vuonna 1976. Seuraavana vuonna tupakoinnista tuli kiellettyä muun muassa julkisissa kulkuneuvoissa, päiväkodeissa ja kouluissa. Tuolloin säädettiin myös tupakkatuotteiden ostamiselle 16 vuoden alaikäraja.lähde?\nVuonna 1995 tupakkatuotteiden osto- ja luovutusikäraja nostettiin 18 vuoteen ja siitä lähtien myös työpaikoilla työnantajan on ollut huolehdittava tupakoinnin kieltämisestä tiloissa, jotka laki määrää savuttomiksi, sekä valvottava kiellon noudattamista. Samana vuonna kiellettiin myös nuuskan myynti. Lakialoitteen LA 47/1993 vp ikärajan nostamiseksi teki kansanedustaja Timo Ihamäki (kok).\nVuonna 2007 tupakointia ravintoloissa rajoitettiin merkittävästi. Siitä lähtien tupakointi on ollut sallittua ravintolan sisällä vain tupakkakopeissa. Kaksi vuotta myöhemmin tupakkatuotteiden myynti on edellyttänyt kunnan myöntämän vähittäismyyntiluvan.\nVuonna 2010 lokakuun alusta alkaen tupakkalakia tiukennettiin ja alle 18-vuotiaiden tupakan hallussapidosta tuli laitonta, mutta ei rangaistavaa. Silloin myös lain tavoitteeksi asetettiin yksiselitteisesti tupakkatuotteiden käytön loppuminen. Lain esitöissä tuo tavoite asetettiin vuoteen 2040. Lain valmisteluissa todettiin, että tupakkatuotteiden myrkylliset ominaisuudet tekevät niistä epätavanomaisia kulutushyödykkeitä, joiden valmistusta ja kauppaa on syytä vähentää kaikin käytettävissä olevin keinoin.\nVuoden 2012 alusta alkaen tupakkatuotteiden esilläpito myyntipaikoissa on ollut kiellettyä.\nTupakkalakia kiristettiin jälleen kesäkuussa 2016. Siinä määrättiin muun muassa uusia rangaistuksia lakia rikkoville. Tupakkatuotteiden mainostamisesta tai myynninedistämisestä voidaan tuomita sakko- tai jopa vankeusrangaistus. Tupakkaa ilman vähittäismyyntilupaa myyvä, tai alaikäisille tupakkatuotteita välittävä henkilö voidaan myös tuomita sakkoihin tai vankeuteen. Uuden lain myötä on myös taloyhtiöillä mahdollisuus hakea entistä helpommin tupakointikieltoa parvekkeille ja piha-alueille. Samoin autossa alle 15-vuotiaan lapsen ollessa kyydissä tupakointi on uuden tupakkalain myötä kielletty.\nViimeisin kiristys tupakkalakiin tehtiin vuoden 2017 alussa. Tuolloin hintahyvityksen tarjoaminen tupakkatuotteista, tupakan vastikkeista, tupakointivälineistä, tupakkajäljitelmistä, sähkötupakasta ja nikotiininesteistä kiellettiin. Kiristyksen myötä myös tupakan myyntipisteiden valvontamaksun katto nousi 500 euroon, minkä seurauksena tupakkaa myyvien kauppojen määrä laski.selvennä Lisäksi tupakan esillepitokielto laajeni tupakan vastikkeisiin, sähkösavukkeisiin, nikotiininesteisiin ja niiden tavaramerkkeihin.\nTupakan koostumus, myynti ja mainonta[muokkaa | muokkaa wikitekstiä]\nSavuke on yleisin tupakkatuote\nLaki antaa valtuuden säätää asetuksella aineista, joita tupakan ainesosina voidaan käyttää. Asetus sallii tupakan maustamisen sokerilla ja hunajalla sekä korvaamisen vastikkeella. Lisäaineita saadaan tupakassa käyttää ainoastaan mausteena, hajusteena tai käärepaperin liimana. Kääreen on oltava tupakanlehteä, irtotupakkaa tai kasvipohjaista keinoainetta kuten paperia. Sellaisia aineita, jotka aiheuttavat erityisiä terveysriskejä, ei saa sisällyttää tupakkaan. Tupakanvalmistajan tai -maahantuojan on toimitettava valtuutetun laboratorion antama todistus tupakkatuotteensa sisältämistä haitta-ainepitoisuuksista ja lainmukaisuudesta.\nTupakkaa saa myydä ainoastaan pakattuna, lukuun ottamatta sikareita, joita saa myydä yksitellen. Pakkauksiin on sijoitettava varoitusmerkintä, josta säädetään tarkemmin sosiaali- ja terveysministeriön asetuksella. Tupakkatuotteen pakkaukseen ei saa laittaa mitään merkintöjä, joiden perusteella sen voisi kuvitella olevan vähemmän haitallinen kuin muut tupakkatuotteet. Tämä kieltää muun muassa niin sanotut "kevytsavukkeet".\nTupakan mainonta sekä muu kuluttajille ja yksittäiselle kuluttajalle suunnattu markkinointiviestintä on ehdottomasti kielletty. Kiellettyä on myös markkinoida muita tuotteita tuotemerkillä, joka muistuttaa tupakkatuotteen tuotemerkkiä. Tupakkaa ei myöskään saa myydä kytkykauppana jonkin muun tuotteen tai palvelun kanssa. Tupakan myynti ja välittäminen alaikäisille on kokonaan kielletty. Alaikäiselle myynnistä voi saada sakot tai enimmillään puoli vuotta vankeutta.. Mitään takavarikoitua tupakkalajia ei saa myydä tullihuutokaupassa. Tupakkaa myyviä automaatteja saa käyttää ainoastaan silloin, jos niille on järjestetty jatkuva valvonta.\nSuomen markkinoilla kokeiltiin 1990-luvulla kuluttajien tietämättä geenimuunneltua tupakkaa. Asiakirjat tulivat julkisiksi oikeusprosessin yhteydessä. Syöpäjärjestöjen ylilääkärin Matti Rautalahden mukaan geenimuunnellun tupakan nikotiinipitoisuus on kaksi kertaa normaalia suurempi. Suomen laki ei kiellä geenimuunnellun tupakan käyttöä savukkeissa.\nVuoden 2012 alussa voimaan tullut laki kieltää tupakan tuotemerkkien näkymisen vähittäismyyntiasiakkaille.\nTupakointikiellot[muokkaa | muokkaa wikitekstiä]\nTupakointi on kielletty kaikissa julkisissa sisätiloissa. Näitä ovat\npäiväkotien lapsille ja oppilaitosten oppilaille tarkoitetuissa sisätiloissa sekä niiden pääasiassa 18 vuotta nuoremmille tarkoitetuilla ulkoalueilla;\nyleisten kulkuneuvojen sisätiloissa; sekä\ntyöyhteisöjen yhteisissä ja yleisissä sekä asiakkaille tarkoitetuissa sisätiloissa, jollei jäljempänä toisin säädetä.\nRavintoloiden ulkoalueilla tupakointi on kuitenkin sallittu, mikäli ravintolan kokonaistarjoilualue on enintään 50 m². Suuremman ravintolan tarjoilualueesta voidaan varata enintään 50 % tupakoitsijoille. Tupakansavu ei kuitenkaan saa kulkeutua savuttomalle ulkoalueelle tai sisätiloihin ovista, ikkunoista tai tuuletuksen kautta. Myös kansainvälisen liikenteen laivojen ravintoloissa saa tupakoida.\nRavintoloissa tupakointi on sallittu vain omalla ilmastoinnilla varustetussa tupakointitilassa, jonne ei saa viedä ruokaa tai juomaa. Tupakointitilassa ei myöskään saa työskennellä, jollei järjestyksen ylläpito tätä välttämättä edellytä.\nKesäkuussa 2016 eduskunta hyväksyi lakimuutoksen, jonka mukaan autossa tupakointi alle 15-vuotiaan ollessa kyydissä on kiellettyä, mutta ei rangaistavaa.\nTupakkalain 11 § määrittelee tupakansavun syöpävaaralliseksi aineeksi, jolta työntekijät on suojattava samojen säännösten mukaan kuin muiltakin syöpävaarallisilta aineilta.lähde?\nValvonta ja seuraamukset Suomessa[muokkaa | muokkaa wikitekstiä]\nSosiaali- ja terveydenhuollon tuotevalvontakeskus on tupakkalain täytäntöönpanosta valtakunnallisesti vastaava viranomainen. Paikallisesti lain valvonnasta vastaa kunta, jonka tulee hyväksyä valvontasuunnitelma ja valvoa tarkastuksin tupakan myyntiä, markkinointia ja tupakointikieltojen noudattamista. Mikäli puutteita havaitaan, niistä on annettava korjausmääräys. Mikäli määräystä ei noudateta, asia on ilmoitettava, sen luonteesta riippuen, joko yleiselle syyttäjälle tai tuotevalvontakeskukselle. Määräyksiä voidaan tehostaa teettämisuhalla tai uhkasakolla.\nTupakkalaki sisältää joukon rangaistussäännöksiä, joista useimmissa enimmäisrangaistuksena on sakko. Tupakan valmistaja, maahantuoja tai myyjä, joka mainostaa tai markkinoi tupakkaa, tuomitaan tupakan markkinointirikkomuksesta sakkoon. Jos rikos kohdistuu nuorisoon ja kohderyhmä on suuri tai saatu taloudellinen hyöty merkittävä ja rikos on kokonaisuudessaan katsottuna törkeä, tuomitaan tekijä tupakan myyntirikoksesta sakkoon tai vankeuteen enintään kahdeksi vuodeksi. Jos joku myy tupakkaa alaikäisille tai myy säännösten vastaista tupakkatuotetta, hänet tuomitaan tupakkalain vastaisen tuotteen myymisestä sakkoon tai vankeuteen enintään puoleksi vuodeksi. Jos joku toistuvasti rikkoo kunnan antamia määräyksiä tupakan myynnistä, on hänet tuomittava tupakan myyntirikkomuksesta sakkoon. Syytteen nostaminen näistä rikoksista vaatii kunnan tai tuotevalvontakeskuksen ilmoituksen asiasta.lähde?\nHenkilö, joka jatkaa tupakoimista tupakointikieltoalueella huolimatta siitä, että valvontaviranomainen tai alueen omistajan tai haltijan edustaja hänelle siitä huomauttaa, voidaan tuomita tupakointirikkomuksesta sakkoon. Lisäksi tällainen henkilö voidaan poistaa alueelta tai kulkuneuvosta, mikäli se ei vaaranna kyseistä yksilöä. Jos puolestaan alueen, rakennuksen tai kulkuneuvon haltija tai omistaja sallii tupakoinnin tupakointikieltoalueella, antaa tupakansavun kulkeutua sisätiloihin tai sallii tupakointitilassa jonkin muun aktiviteetin kuin tupakoinnin, hänet voidaan tuomita tupakkalain suojaamistoimenpiteiden rikkomisesta sakkoon.\nParveketupakointi[muokkaa | muokkaa wikitekstiä]\nKorkein oikeus päätti tammikuussa 2008, ettei taloyhtiö voi kieltää parveketupakointia yleisesti yksinkertaisella osakkaiden enemmistöllä. Sen sijaan parveketupakointia voi rajoittaa, kun haitta on poikkeuksellinen ja se kohdistuu konkreettisesti toisiin asukkaisiin. Korkeimman oikeuden tuomio oli yksimielinen. Oikeustieteen professori Jyrki Virolainen esitti tuomion jälkeen, että asian ratkaisseeseen kokoonpanoon kuulunut oikeusneuvos Mikko Tulokas olisi ollut jäävi. Tulokas on näet toiminut 1990-luvun alussa silloisen tupakkayritys Rettigin puolustusasianajajana oikeudenkäynnissä, jossa syöpään sairastunut entinen tupakoitsija vaati vahingonkorvauksia tupakkayhtiöltä. Tulokas itse kiisti jääviytensä ja kertoi, että korkein oikeus oli asiaa ratkaistessaan käsitellyt myös Tulokkaan mahdollisen esteellisyyden ja todennut hänet yksimielisesti esteettömäksi. Helsingin Sanomien samasta aiheesta kirjoittamassa artikkelissa oikeustieteilijä Antti Tapanila, joka on kirjoittanut väitöskirjansa tuomareiden esteellisyydestä, katsoi ettei Tulokas ollut esteellinen. Uudessa vuonna 2016 voimaan astuneessa tupakkalaissa on helpotettu taloyhtiöiden mahdollisuutta kieltää parveketupakointi.\nToteutumisen arviointi[muokkaa | muokkaa wikitekstiä]\nMaailman terveysjärjestön tupakoinnin torjuntaa koskevan puitesopimuksen toimintaohjeissa sopimuksen jäsenmaita kehotetaan luomaan lainsäädännön keinoin täysin savuttomia ympäristöjä, joissa ei ole erillisiä tupakointitiloja.\n↑ Pihkala, Erkki: Suomalaiset maailmantaloudessa keskiajalta EU-Suomeen, s. 67. Suomalaisen Kirjallisuuden Seura, 2001.\n↑ Lakialoite 47/1993 vp, Eduskunta.fi\n↑ a b K16, tupakkakopit, askit piiloon – näin tupakkalaki on muuttunut 40 vuodessa Keskisuomalainen. Viitattu 17.2.2017.\n↑ a b Uusi tupakkalaki voimaan huomenna, Iltalehti 30.9.2010.\n↑ Näin uuden tupakkalain rikkojaa rangaistaan – uhkasakkoja, vankeutta... Ilta-Sanomat. 22.6.2016. Viitattu 23.6.2016.\n↑ a b Jokiniemi, Emmakaisa: Nyt iskee uusi laki: S-ryhmä ja Kesko eivät saa maksaa bonuksia lakupiipuista – tupakkaa myyvät kassat harvenevat Yle Uutiset. 30.12.2016. Viitattu 8.1.2017.\n↑ Tolvanen, Pauliina: Tupakan saatavuus vaikeutuu, kun kiristyvä valvontamaksu karsii myyntipaikkoja Yle Uutiset. 21.12.2016. Viitattu 8.1.2017.\n↑ Tupakkalaki, 5 § Finlex - Ajantasainen lainsäädäntö\n↑ Asetus toimenpiteistä tupakoinnin vähentämiseksi, 2–3 §\n↑ Tupakkalaki, 6 ja 6c §\n↑ Tupakkalaki, 7 ja 7a § ja HE 40/2002, pykälän 7a yksityiskohtaiset perustelut. Viitattu 15.3.2007\n↑ Tupakkalaki 8–11 §\n↑ Tupakkateollisuus hidastanut tupakkarajoituksia, Kauppalehti s. 18, 17.10.2006 (Suomalaista ja eurooppalaista tupakkapolitiikka, Suomen ASH ry lokakuu 2006)\n↑ Piilotetut tupakat hämmentävät kassoilla, (Archive.org, arkistoitu 18.1.2012) Yle 8.12.2011.\n↑ Tupakkalaki 12–13 §\n↑ Tupakkalaki 13a-e\n↑ Ilta-Sanomat 22.6.2016. Viitattu 22.6.2016.\n↑ Tupakkalaki, 6. luku\n↑ Tupakkalaki, 32–33 §\n↑ KKO:2008:7. Viitattu 24.1.2008\n↑ Domaren var jävig, Domaren i tobaksmålet har tidigare arbetat för Rettig, Hufvudstadsbladet 23.1.2008 s.1 ja 6\n↑ Tuomari kiistää jääviytensä parveketupakointijutussa Yle 23.1.2008 . Viitattu 24.1.2008.\n↑ Tuomarin jääviyttä pohdittiin KKO:n tupakkaistunnossa. Helsingin sanomien verkkoliite 23.1.2008. Viitattu 24.1.2008\n↑ Tupakkalaki uudistuu 8.9.2015 Sosiaali- ja terveysministeriö\n↑ Uusi tupakkalaki hyväksyttiin eduskunnassa: Taloyhtiöt voivat hakea kieltoa parveketupakointiin Iltalehti 22.6.2016\n↑ a b Kohti savutonta Suomea, s. 33.\nAsetus toimenpiteistä tupakoinnin vähentämiseksi.\nTupakkalaki Ylen Elävässä arkistossa.\nNoudettu kohteesta ”https://fi.wikipedia.org/w/index.php?title=Suomen_tupakkalaki&oldid=18103578”\nSivua on viimeksi muutettu 24. huhtikuuta 2019 kello 11.59.


jutun keksi सारी kun oli torstaina, elokuuta 31, 2006\nValoon astuminen vaatii rohkeutta.\nPidin tästä runosta.\nRuno vai kaksi runoa? Pidin molemmista teksteistä olivat yhtä tai ei. Hienoja tekstejä!\nOikeastaan kyseessä onkaksi ihan erillista runoa, mutta huomasin, että ne menee ihan hyvin peräkkäin, ikäänkuin kaksi näkökulmaa, kaksi melkein vastakkaista tunnetilaa valoon liittyen.\nSusu, niin, pimeydessä voi joskus olla turvallista kölliä ja muutos on aina pelottavaa. Masennus tai suru on kuin uppoaisi veteen, ja kun tarpeeksi pitkään on upoksissa, alkaa kasvattaa kiduksia...\nIhailua ja ylistystä runojesi johdosta jälleen kerran!